qundao/data-zh-poetry huggingface dataset:
送侄赴廷试
作者：吴芾
朝代：宋

我是田家本业农，偶然两世到蟾宫。书生天幸有如此，岂复更忧吾道穷。一第男儿未足誇，喜传衣钵振吾家。大廷好上千言对，要使声名播迩遐。上林跃马看腾骧，父老犹言昔日张。顾我儿曹殊未学，敢将踪迹继前芳。
送侄赴廷试
作者：吴芾
朝代：宋

经术传家几缙绅，孙吴决策旧无人。上将用武方留意，汝始程能遂发身。伫展六韬登上第，更资三釜及偏亲。两科自此增双美，何患衰宗不再振。昔年三榜偶联荣，人道吾家好弟兄。更喜鸰原俱有子，还来雁塔再题名。衰宗正恐儒风坠，晚景那知好事并。老子已为归去计，从今看汝奋鹏程。
送侄赴廷试·其一
作者：吴芾
朝代：宋

我是田家本业农，偶然两世到蟾宫。书生天幸有如此，岂复更忧吾道穷。
送侄赴廷试·其一
作者：吴芾
朝代：宋

我是田家本业农，偶然两世到蟾宫。
书生天幸有如此，岂復更忧吾道穷。
送侄赴廷试·其一
作者：吴芾
朝代：宋
体裁：七言律诗

经术传家几缙绅，孙吴决策旧无人。上将用武方留意，汝始程能遂发身。伫展六韬登上第，更资三釜及偏亲。两科自此增双美，何患衰宗不再振。
送侄赴廷试·其三
作者：吴芾
朝代：宋
体裁：七言绝句

上林跃马看腾骧，父老犹言昔日张。顾我儿曹殊未学，敢将踪迹继前芳。
送侄赴廷试·其二
作者：吴芾
朝代：宋

一第男儿未足夸，喜传衣钵振吾家。
大廷好上千言对，要使声名播迩遐。
送侄赴廷试·其二
作者：吴芾
朝代：宋

一第男儿未足誇，喜传衣钵振吾家。大廷好上千言对，要使声名播迩遐。
送侄赴廷试·其二
作者：吴芾
朝代：宋
体裁：七言律诗

昔年三榜偶联荣，人道吾家好弟兄。更喜鸰原俱有子，还来雁塔再题名。衰宗正恐儒风坠，晚景那知好事并。老子已为归去计，从今看汝奋鹏程。
送孟世功
作者：吴芾
朝代：宋
体裁：七言律诗

男儿三十未成名，肯但区区事笔耕。王粲平时希负鼎，贾生今日请长缨。漫漫海内妖氛暗，策策腰间老剑鸣。会使苍生重奠枕，北山休顾小猿惊。
送安老
作者：吴芾
朝代：宋
体裁：七言绝句

师走丛林不计年，若为犹未了因缘。万年有路何妨去，透取无生不二禅。
送张甥归上饶
作者：吴芾
朝代：宋
体裁：七言律诗

悲恼情怀未易除，相逢犹未免嗟吁。暂停丝竹虽云冷，只对江山亦足娱。我得退闲为上策，汝能勤苦是亨衢。欲行千里非难事，须作人间汗血驹。
送方务德侍郎得请东归
作者：吴芾
朝代：宋

三抗封章未得归，故山归梦每飞驰。
羡君却向林泉去，愧我犹为印绂縻。
忙裏光阴能自惜，静中气味许谁知。
祇疑天靳清闲福，丹诏还催上赤墀。
送方务德侍郎得请东归
作者：吴芾
朝代：宋

三抗封章未得归，故山归梦每飞驰。羡君却向林泉去，愧我犹为印绂縻。忙里光阴能自惜，静中气味许谁知。祇疑天靳清闲福，丹诏还催上赤墀。
送明老游雁荡五首
作者：吴芾
朝代：宋

昔年曾作雁山游，倒指今踰四十秋。叹我岂劳蝴蝶梦，羡师重到大龙湫。师到龙湫谒矩罗，为言别久渴心多。当年见处祥光满，试问今还记得么。吾儿此地偶钟英，绍我家风尚典刑。所幸吾师知此意，殷勤为我谢山灵。方欣林下共谈禅，底事深公挽出山。千里同风无道俗，何妨一笑便言还。遍参尊宿走诸方，老去才能返故乡。涨水飞云前辈语，他乡莫更久徜徉。
送明老游雁荡五首·其一
作者：吴芾
朝代：宋
体裁：七言绝句

昔年曾作雁山游，倒指今踰四十秋。叹我岂劳蝴蝶梦，羡师重到大龙湫。
送明老游雁荡五首·其三
作者：吴芾
朝代：宋
体裁：七言绝句

吾儿此地偶钟英，绍我家风尚典刑。所幸吾师知此意，殷勤为我谢山灵。
送明老游雁荡五首·其二
作者：吴芾
朝代：宋
体裁：七言绝句

师到龙湫谒矩罗，为言别久渴心多。当年见处祥光满，试问今还记得么。
送明老游雁荡五首·其五
作者：吴芾
朝代：宋

遍参尊宿走诸方，老去才能返故乡。涨水飞云前辈语，他乡莫更久徜徉。
送明老游雁荡五首·其五
作者：吴芾
朝代：宋

遍参尊宿走诸方，老去纔能返故乡。
涨水飞云前辈语，他乡莫更久徜徉。
送明老游雁荡五首·其四
作者：吴芾
朝代：宋
体裁：七言绝句

方欣林下共谈禅，底事深公挽出山。千里同风无道俗，何妨一笑便言还。
送春有感
作者：吴芾
朝代：宋

物物俱有情，情尤钟我辈。况复病且衰，白发不相贷。今日送残春，倍觉生感慨。正恐明年春，此身不复在。忆昔少年时，逢春便倾盖。五十六年中，相亲复相爱。春虽自天来，祇在花丛内。常忧地不宽，栽花容有碍。买山敢论钱，惟恐力不逮。花开即欲看，花好还须戴。诗必为花吟，酒必与花对。醉则卧花间，岂事形骸外。醒复绕花行，视之过粉黛。从人笑我狂，我作童儿态。自云尽此身，与春长相会。人事苦相争，花谢春亦退。我欲苦留春，春去不少待。为春搅离肠，寝食俱忘废。悲来不可禁，未免歌慷慨。我当保馀龄，相见犹可再。若或径溘然，遂成永分背。愿春略踌躇，一樽容我酹。
送春有感
作者：吴芾
朝代：宋

物物俱有情，情尤钟我辈。
况復病且衰，白髮不相贷。
今日送残春，倍觉生感慨。
正恐明年春，此身不復在。
忆昔少年时，逢春便倾盖。
五十六年中，相亲復相爱。
春虽自天来，祇在花丛内。
常忧地不宽，栽花容有碍。
买山敢论钱，惟恐力不逮。
花开即欲看，花好还须戴。
诗必为花吟，酒必与花对。
醉则卧花间，岂事形骸外。
醒復绕花行，视之过粉黛。
从人笑我狂，我作童儿态。
自云尽此身，与春长相会。
人事苦相争，花谢春亦退。
我欲苦留春，春去不少待。
为春搅离肠，寝食俱忘废。
悲来不可禁，未免歌慷慨。
我当保余龄，相见犹可再。
若或径溘然，遂成永分背。
愿春畧踌躇，一樽容我酹。
送朝京赴福清宰
作者：吴芾
朝代：宋
体裁：七言律诗

来往看看二十春，开怀情话日相亲。悬车我已安三径，捧檄君俄向七闽。肯为浮名随薄俗，但施善政抚疲民。他时奏最归来处，好访湖山莫厌频。
送朝宗兼简闽帅
作者：吴芾
朝代：宋
体裁：七言绝句

年来知我不如公，日日相思恨不逢。君若见时须问我，为言老子已龙钟。
送朱彦先归乡
作者：吴芾
朝代：宋
体裁：七言绝句

西风一夜扫残枝，处处寒砧捣客衣。我正思归归未得，却于江上送君归。
送朱彦聪和韵
作者：吴芾
朝代：宋

伤时已老壮夫颜，可使分携一日间。
细细梅花熏别酒，依依寒日淡前山。
由来世上知音少，况是人生会面难。
他日诗成能念我，寄来莫放驿筒闲。
送朱彦聪和韵
作者：吴芾
朝代：宋

伤时已老壮夫颜，可使分携一日间。细细梅花薰别酒，依依寒日淡前山。由来世上知音少，况是人生会面难。他日诗成能念我，寄来莫放驿筒闲。
送江朝宗之官
作者：吴芾
朝代：宋

芳草连天柳拂堤，怜君俯首去勾稽。
赋成梁苑方同乐，唱彻阳关遽解携。
指日鵾鹏当直上，待时鸾凤且卑栖。
若逢访戴人乘兴，莫惜相随泛剡溪。
送江朝宗之官
作者：吴芾
朝代：宋

芳草连天柳拂堤，怜君俯首去勾稽。赋成梁苑方同乐，唱彻阳关遽解携。指日鹍鹏当直上，待时鸾凤且卑栖。若逢访戴人乘兴，莫惜相随泛剡溪。
送江朝宗还乡
作者：吴芾
朝代：宋

欲留车骑少徘徊，归兴那知苦见催。
只许霜前同把菊，不容雪裏共观梅。
今朝对酒休辞醉，明日有怀谁与开。
别后愿言无爽约，菊花开日又重来。
送江朝宗还乡
作者：吴芾
朝代：宋

欲留车骑少徘徊，归兴那知苦见催。只许霜前同把菊，不容雪里共观梅。今朝对酒休辞醉，明日有怀谁与开。别后愿言无爽约，菊花开日又重来。
送江簿归括苍
作者：吴芾
朝代：宋

羁怀索寞苦难禁，赖有良朋与盍簪。同志自怜今日少，知心谁复似君深。哦诗喜得江天句，把酒愁分岁暮襟。莫恋故山乖素约，春来准拟共登临。
送江簿归括苍
作者：吴芾
朝代：宋

羁怀索寞苦难禁，頼有良朋与盍簪。
同志自怜今日少，知心谁復似君深。
哦诗喜得江天句，把酒愁分岁暮襟。
莫恋故山乖素约，春来准拟共登临。
送汪枢帅福唐
作者：吴芾
朝代：宋
体裁：七言律诗

试数中兴社稷臣，独公名德冠簪绅。合依衮绣归双阙，却拥旌幢帅七闽。帝欲十连均雨露，人思四海静风尘。会须展尽经纶手，总把安危佩一身。
送沈子寿
作者：吴芾
朝代：宋

孤城度日宛如年，赖有吾人慰眼前。把酒论文方累月，扬鞭别我遽朝天。长才合赴风云会，新渥行沾雨露边。帝里故人如见问，为言衰悴愈皤然。
送沈子寿
作者：吴芾
朝代：宋

孤城度日宛如年，頼有吾人慰眼前。
把酒论文方累月，扬鞭别我遽朝天。
长才合赴风云会，新渥行沾雨露边。
帝里故人如见问，为言衰悴愈皤然。
送津儿之官丽水
作者：吴芾
朝代：宋

忆我初仕时，不敢望高位。但得宰一同，便可行己志。实惠傥及民，死亦有生气。况复著阴功，子孙将不坠。胡为人惮之，百计欲求避。我闻事无难，辞难岂为义。世路虽多艰，官途须历试。是用俾吾儿，往当民社寄。眷言古括州，山水有佳致。我尚记昔年，尝为郡守贰。虽无德在人，人亦安平易。百里闻汝来，想见多忻慰。要当尽此心，有以塞其意。诚能使吏民，自此知怀畏。家家各安居，人人共称治。纵或罹谤伤，固自有公议。有如汝所存，俯仰似无愧。功名馀事耳，何必成与遂。年来我挂冠，方得闲中味。无乃逼桑榆，七十仍有二。知复几何时，得见汝娱侍。虽幸枕湖山，已辟幽栖地。有诗谁伴吟，有酒谁同醉。正欲汝相随，俄然又相离。会须早归来，日作斑衣戏。个中有真乐，岂必三旌贲。
送津儿之官丽水
作者：吴芾
朝代：宋

忆我初仕时，不敢望高位。
但得宰一同，便可行己志。
实惠傥及民，死亦有生气。
况復着阴功，子孙将不坠。
胡为人惮之，百计欲求避。
我闻事无难，辞难岂为义。
世路虽多艰，官途须历试。
是用俾吾儿，往当民社寄。
眷言古括州，山水有佳致。
我尚记昔年，尝为郡守贰。
虽无德在人，人亦安平易。
百里闻汝来，想见多忻慰。
要当尽此心，有以塞其意。
诚能使吏民，自此知怀畏。
家家各安居，人人共称治。
纵或罹谤伤，固自有公议。
有如汝所存，俯仰似无愧。
功名余事耳，何必成与遂。
年来我挂冠，方得闲中味。
无乃逼桑榆，七十仍有二。
知復几何时，得见汝娱侍。
虽幸枕湖山，已闢幽栖地。
有诗谁伴吟，有酒谁同醉。
正欲汝相随，俄然又相离。
会须早归来，日作斑衣戏。
箇中有真乐，岂必三旌贲。
送津赴绍兴倅八首
作者：吴芾
朝代：宋

读书已负少年时，老大空疏愧我知。汝肯为余偿此志，虽穷亦是起家儿。山色湖光足自怡，幽栖无一不相宜。只嫌野外游从少，汝早归来共乐之。汝辞秦邸佐名藩，端为亲庭数舍间。数舍相望虽不远，争如在侧日承颜。当年我镇卧龙山，曾种千花与万竿。岁久不知无恙否，因来且为报平安。我曾开凿鉴湖田，功竟难成愧昔贤。汝谒马祠须问讯，此湖兴复是何年。出仕曾尘侍从班，退休还得老湖山。已惭过分无他望，只愿吾儿相对閒。我辞官路已多时，魂梦今犹畏险巇。汝既饱谙游宦味，会须早作个归期。人生万事不如归，只恐归来不及时。汝若能为陶靖节，我身胜到凤凰池。
送津赴绍兴倅八首·其一
作者：吴芾
朝代：宋
体裁：古风

读书已负少年时，老大空疏愧我知。汝肯为余偿此志，虽穷亦是起家儿。
送津赴绍兴倅八首·其七
作者：吴芾
朝代：宋

我辞官路已多时，魂梦今犹畏险巇。汝既饱谙游宦味，会须早作个归期。
送津赴绍兴倅八首·其七
作者：吴芾
朝代：宋

我辞官路已多时，魂梦今犹畏险巇。
汝既饱谙游宦味，会须早作箇归期。
送津赴绍兴倅八首·其三
作者：吴芾
朝代：宋
体裁：古风

汝辞秦邸佐名藩，端为亲庭数舍间。数舍相望虽不远，争如在侧日承颜。
送津赴绍兴倅八首·其二
作者：吴芾
朝代：宋
体裁：古风

山色湖光足自怡，幽栖无一不相宜。只嫌野外游从少，汝早归来共乐之。
送津赴绍兴倅八首·其五
作者：吴芾
朝代：宋

我曾开凿鉴湖田，功竟难成愧昔贤。汝谒马祠须问讯，此湖兴复是何年。
送津赴绍兴倅八首·其五
作者：吴芾
朝代：宋

我曾开凿鑑湖田，功竟难成愧昔贤。
汝谒马祠须问讯，此湖兴復是何年。
送津赴绍兴倅八首·其八
作者：吴芾
朝代：宋
体裁：古风

人生万事不如归，只恐归来不及时。汝若能为陶靖节，我身胜到凤凰池。
送津赴绍兴倅八首·其六
作者：吴芾
朝代：宋
体裁：古风

出仕曾尘侍从班，退休还得老湖山。已惭过分无他望，只愿吾儿相对閒。
送津赴绍兴倅八首·其四
作者：吴芾
朝代：宋
体裁：古风

当年我镇卧龙山，曾种千花与万竿。岁久不知无恙否，因来且为报平安。
送津还任
作者：吴芾
朝代：宋
体裁：七言绝句

汝到庭闱话未终，若为行色又匆匆。要知只有归来好，便做三公亦是空。
送王仲矜赴兴元倅
作者：吴芾
朝代：宋
体裁：七言律诗

有志男儿自不同，出门慷慨气如虹。远谋尚欲安天下，小试何妨佐汉中。此地从来为重镇，乃翁还更有遗风。一行莫起徒劳叹，看即人歌别驾功。
送王舍人彦正奉祠东归
作者：吴芾
朝代：宋

去年趋召偶同时，每喜蒹葭玉树依。
伟论峥嵘从古少，高怀恬退似君稀。
身游紫禁方持橐，心着青山便拂衣。
顾我滞留徒有愧，扁舟何日送东归。
送王舍人彦正奉祠东归
作者：吴芾
朝代：宋

去年趋召偶同时，每喜蒹葭玉树依。伟论峥嵘从古少，高怀恬退似君稀。身游紫禁方持橐，心著青山便拂衣。顾我滞留徒有愧，扁舟何日送东归。
送王若夫造朝
作者：吴芾
朝代：宋

要路如公今着鞭，况逢圣主正需贤。
长贫岂谓连三世，不调那知又十年。
道在未应终困踬，时来看取即腾骞。
此行会有知音者，送上通津岁九迁。
送王若夫造朝
作者：吴芾
朝代：宋

要路如公今著鞭，况逢圣主正需贤。长贫岂谓连三世，不调那知又十年。道在未应终困踬，时来看取即腾骞。此行会有知音者，送上通津岁九迁。
送王龟龄得请还乡
作者：吴芾
朝代：宋

两驰章奏叩天关，只愿归来老故山。愧我尚留牵吏役，羡君先去得身闲。冥鸿已逐高风举，倦鸟终随落照还。尚拟杖藜寻旧约，雁峰深处共跻攀。和气融融动白蘋，欢传千里政方新。若为摆落游珍馆，不顾悲啼拥画轮。鲸海无津堪纵目，雁山如旧足怡神。愿言分我闲中趣，已问君王乞此身。
送王龟龄得请还乡·其一
作者：吴芾
朝代：宋

两驰章奏叩天关，只愿归来老故山。
愧我尚留牵吏役，羡君先去得身闲。
冥鸿已逐高风举，倦鸟终随落照还。
尚拟杖藜寻旧约，雁峯深处共跻攀。
送王龟龄得请还乡·其一
作者：吴芾
朝代：宋

两驰章奏叩天关，只愿归来老故山。愧我尚留牵吏役，羡君先去得身闲。冥鸿已逐高风举，倦鸟终随落照还。尚拟杖藜寻旧约，雁峰深处共跻攀。
送王龟龄得请还乡·其二
作者：吴芾
朝代：宋

和气融融动白苹，欢传千里政方新。
若为摆落游珍馆，不顾悲啼拥画轮。
鲸海无津堪纵目，雁山如旧足怡神。
愿言分我闲中趣，已问君王乞此身。
送王龟龄得请还乡·其二
作者：吴芾
朝代：宋

和气融融动白蘋，欢传千里政方新。若为摆落游珍馆，不顾悲啼拥画轮。鲸海无津堪纵目，雁山如旧足怡神。愿言分我闲中趣，已问君王乞此身。
送白酒白莲与钟统制钱广文因成二绝
作者：吴芾
朝代：宋

瓮头白酒熟，池上白莲开。我爱君纯白，聊持荐一杯。白酒方浮玉，白莲仍可人。赠君飞大白，聊作冷官春。
送白酒白莲与钟统制钱广文因成二绝·其一
作者：吴芾
朝代：宋
体裁：五言绝句

瓮头白酒熟，池上白莲开。我爱君纯白，聊持荐一杯。
送白酒白莲与钟统制钱广文因成二绝·其二
作者：吴芾
朝代：宋
体裁：五言绝句

白酒方浮玉，白莲仍可人。赠君飞大白，聊作冷官春。
送董伯玉造朝改秩
作者：吴芾
朝代：宋

之子久言别，今秋忽此来。访我湖山上，连月相追陪。和诗动盈轴，举酒必尽罍。使我增眼明，顿觉忘衰颓。方将走山谷，乘兴共寻梅。一笑坐花下，覆此黄金杯。俄然告我去，遮路挽不回。匆匆陈祖席，再豁怀抱开。自古论治道，常患无人才。如子虽寒素，万口称贤哉。时运偶未至，半在困尘埃。从今脱选调，宁复嗟淹回。会见日千里，腾跃如龙媒。愿言更努力，圣主方筑台。
送董伯玉造朝改秩
作者：吴芾
朝代：宋

之子久言别，今秋忽此来。
访我湖山上，连月相追陪。
和诗动盈轴，举酒必尽罍。
使我增眼明，顿觉忘衰颓。
方将走山谷，乘兴共寻梅。
一笑坐花下，覆此黄金杯。
俄然告我去，遮路挽不回。
匆匆陈祖席，再豁怀抱开。
自古论治道，常患无人才。
如子虽寒素，万口称贤哉。
时运偶未至，半在困尘埃。
从今脱选调，宁復嗟淹回。
会见日千里，腾跃如龙媒。
愿言更努力，圣主方筑台。
送许守
作者：吴芾
朝代：宋

惯分符竹理疲民，来往贤星又两春。语到江山端有助，化行风俗自还淳。我知既去思何武，人叹无从借寇恂。别酒径须拚一醉，他时良会恐无因。千里欢谣处处同，使君遗爱信无穷。不容昏垫为民患，解转凶荒作岁丰。治行好书循吏传，清声无愧古人风。九重想已知名久，看即黄麻出禁中。
送许守·其一
作者：吴芾
朝代：宋
体裁：七言律诗

惯分符竹理疲民，来往贤星又两春。语到江山端有助，化行风俗自还淳。我知既去思何武，人叹无从借寇恂。别酒径须拚一醉，他时良会恐无因。
送许守·其二
作者：吴芾
朝代：宋
体裁：七言律诗

千里欢谣处处同，使君遗爱信无穷。不容昏垫为民患，解转凶荒作岁丰。治行好书循吏传，清声无愧古人风。九重想已知名久，看即黄麻出禁中。
送诸乡人赴试南宫
作者：吴芾
朝代：宋

闻道诸君上玉京，一杯聊复话离情。青钱既中三年选，黄鹄须看万里程。欲向他时成远器，要从今日立修名。吾君锐意图兴复，好把嘉言对集英。
送诸乡人赴试南宫
作者：吴芾
朝代：宋

闻道诸君上玉京，一杯聊復话离情。
青钱既中三年选，黄鹄须看万里程。
欲向他时成远器，要从今日立修名。
吾君锐意图兴復，好把嘉言对集英。
送谢子肃之官
作者：吴芾
朝代：宋

吾乡人物苦彫零，赖子传家有典刑。仕宦方期行古道，姓名早已达天庭。致君事业须先办，涉世风霜要饱经。终不负丞宁久屈，会看感遇际千龄。
送谢子肃之官
作者：吴芾
朝代：宋

吾乡人物苦雕零，頼子传家有典刑。
仕宦方期行古道，姓名早已达天庭。
致君事业须先办，涉世风霜要饱经。
终不负丞宁久屈，会看感遇际千龄。
送酒与诸葛宰
作者：吴芾
朝代：宋
体裁：七言绝句

由来康济属仁人，公更慈仁酷爱民。闻道忧劳添瘦悴，遣愁聊送瓮头春。
送陈泽民赴铜陵簿
作者：吴芾
朝代：宋
体裁：七言律诗

乡闾人物久凋零，辈行如君却老成。自合怀铅居册府，若为栖棘向江城。簿书且作三年计，事业当为万里程。林下贤人如未泯，尚期拭目看飞鸣。
送魏签
作者：吴芾
朝代：宋
体裁：七言律诗

平分冬气恰经旬，天应新阳产异人。家世旧来推硕学，胸襟自许作良臣。不应莲幕淹留久，会见枫宸拔擢新。但愿朱颜长不老，稳看他日画麒麟。
送鲁漕四首
作者：吴芾
朝代：宋

高人本爱水云乡，揽辔登车未免忙。连岁已陪徐孺子，今年更访贺知章。近家上冢情何限，寻壑经丘兴更长。祇恐便归清禁去，稽山未必得徜徉。聚散无期自古来，偶然相值且徘徊。百年能得几回醉，三世肯辞平等杯。晚岁谁如君激烈，高情应念我衰颓。亦知分袂无多日，怀抱何妨更尽开。自别频惊岁月迁，又来此地奉周旋。虽欣同会成三老，却恨相从未一年。君已促装行诣阙，我方投绂欲归田。须知出处从今异，一醉休辞拍酒船。不贪燕寝日凝香，祇要归休深处藏。大火已流秋尚暑，商飙微动夜初凉。身縻官事老不止，心著家山梦更长。颇羡浙东新使者，如今衣锦更还乡。
送鲁漕四首·其一
作者：吴芾
朝代：宋
体裁：七言律诗

高人本爱水云乡，揽辔登车未免忙。连岁已陪徐孺子，今年更访贺知章。近家上冢情何限，寻壑经丘兴更长。祇恐便归清禁去，稽山未必得徜徉。
送鲁漕四首·其三
作者：吴芾
朝代：宋
体裁：七言律诗

自别频惊岁月迁，又来此地奉周旋。虽欣同会成三老，却恨相从未一年。君已促装行诣阙，我方投绂欲归田。须知出处从今异，一醉休辞拍酒船。
送鲁漕四首·其二
作者：吴芾
朝代：宋
体裁：七言律诗

聚散无期自古来，偶然相值且徘徊。百年能得几回醉，三世肯辞平等杯。晚岁谁如君激烈，高情应念我衰颓。亦知分袂无多日，怀抱何妨更尽开。
送鲁漕四首·其四
作者：吴芾
朝代：宋

不贪燕寝日凝香，祇要归休深处藏。
大火已流秋尚暑，商飈微动夜初凉。
身縻官事老不止，心着家山梦更长。
颇羡浙东新使者，如今衣锦更还乡。
送鲁漕四首·其四
作者：吴芾
朝代：宋

不贪燕寝日凝香，祇要归休深处藏。大火已流秋尚暑，商飙微动夜初凉。身縻官事老不止，心著家山梦更长。颇羡浙东新使者，如今衣锦更还乡。
送黄仲秉舍人赴湖南漕
作者：吴芾
朝代：宋

巧伪由来苦乱真，独持正论竦簪绅。身心赢得为君子，学术宁将杀世人。已向廷中伸此道，更来湖外济斯民。愿言恢作经纶业，会有功名遇合辰。
送黄仲秉舍人赴湖南漕
作者：吴芾
朝代：宋

巧僞由来苦乱真，独持正论竦簪绅。
身心赢得为君子，学术宁将杀世人。
已向廷中伸此道，更来湖外济斯民。
愿言恢作经纶业，会有功名遇合辰。
送黄作霖
作者：吴芾
朝代：宋

有志男儿走四方，怜君羁旅岁时长。
数千里外干微禄，三十年余返故乡。
老着青衫唯可恨，光生白屋亦非常。
时来会有抟风便，莫道穷途便感伤。
送黄作霖
作者：吴芾
朝代：宋

有志男儿走四方，怜君羁旅岁时长。数千里外干微禄，三十年馀返故乡。老著青衫唯可恨，光生白屋亦非常。时来会有抟风便，莫道穷途便感伤。
遣兴
作者：吴芾
朝代：宋

天怜衰病放还乡，犹恐多情易感伤。已遣蛙声喧鼓吹，更令燕语奏丝簧。固知老去心情减，颇爱閒中气味长。终日杜门无一事，不妨隐几净焚香。
遣兴
作者：吴芾
朝代：宋

天怜衰病放还乡，犹恐多情易感伤。
已遣蛙声喧鼓吹，更令燕语奏丝簧。
固知老去心情减，颇爱閒中气味长。
终日杜门无一事，不妨隠几凈焚香。
邦人献芍药四种曰御爱红曰霓裳红曰缀珠冠子曰红都胜因同朝宗夜饮赏之遂成二绝以记一时之胜
作者：吴芾
朝代：宋

冠子缀珠初泣露，霓裳舞袖更萦风。就中纵有红都胜，淡伫争如御爱红。芍药移来傍玉栏，浅深浓淡一般般。夜深促席来相就，要把春容子细看。
邦人献芍药四种曰御爱红曰霓裳红曰缀珠冠子曰红都胜因同朝宗夜饮赏之遂成二绝以记一时之胜·其一
作者：吴芾
朝代：宋
体裁：七言绝句

冠子缀珠初泣露，霓裳舞袖更萦风。就中纵有红都胜，淡伫争如御爱红。
邦人献芍药四种曰御爱红曰霓裳红曰缀珠冠子曰红都胜因同朝宗夜饮赏之遂成二绝以记一时之胜·其二
作者：吴芾
朝代：宋
体裁：七言绝句

芍药移来傍玉栏，浅深浓淡一般般。夜深促席来相就，要把春容子细看。
酒为偷儿所窃
作者：吴芾
朝代：宋

我性苦拙疏，与世不相偶。平生不如意，往往十八九。何以遣此怀，赖有樽中酒。去冬酿碧香，颇不计升斗。准拟与亲朋，兴来一聚首。庶几牢落中，时时开笑口。偷儿何好事，一夕负之走。可惜数十壶，化为一乌有。昔闻韦秀才，有酒盗不取。今我乃致寇，退省良可丑。无乃造物者，知我疏慵久。恐我醉时狂，未免自遗咎。用此警昏迷，意在鞭其后。顾我虽无知，自爱岂不厚。从今誓改图，停此传杯手。炷香捧茶瓯，闭门清自守。坐对古圣贤，永作忘年友。
酒为偷儿所窃
作者：吴芾
朝代：宋

我性苦拙疏，与世不相偶。
平生不如意，往往十八九。
何以遣此怀，頼有樽中酒。
去冬酿碧香，颇不计升斗。
准拟与亲朋，兴来一聚首。
庶几牢落中，时时开笑口。
偷儿何好事，一夕负之走。
可惜数十壶，化为一乌有。
昔闻韦秀才，有酒盗不取。
今我乃致寇，退省良可丑。
无乃造物者，知我疏慵久。
恐我醉时狂，未免自遗咎。
用此警昏迷，意在鞭其后。
顾我虽无知，自爱岂不厚。
从今誓改图，停此传杯手。
炷香捧茶瓯，闭门清自守。
坐对古圣贤，永作忘年友。
酒酣再赋一绝
作者：吴芾
朝代：宋
体裁：七言绝句

二年两度到蛾眉，今日还来话别离。所恨行人难久住，酒阑不见月明时。
酬杨直阁知府
作者：吴芾
朝代：宋

识破人间伪与真，自怜扰扰百年身。谁教来作剖符客，仍更去为分阃人。故里溪山空入梦，旧家亭馆想生尘。愿言天意终从欲，归去林间度几春。
酬杨直阁知府
作者：吴芾
朝代：宋

识破人间僞与真，自怜扰扰百年身。
谁教来作剖符客，仍更去为分阃人。
故里溪山空入梦，旧家亭馆想生尘。
愿言天意终从欲，归去林间度几春。
醉中偶有所感再成一绝
作者：吴芾
朝代：宋

倒着山公白接䍦，尚怀前日醉蛾眉。
江山风物还如旧，祇欠波间玉笛吹。
醉中偶有所感再成一绝
作者：吴芾
朝代：宋

倒著山公白接䍦，尚怀前日醉蛾眉。江山风物还如旧，祇欠波间玉笛吹。
释奠于学和刘判官韵
作者：吴芾
朝代：宋

忆昔未冠随亲庭，采芹曾挹泮水清。仰高先圣空有志，逮壮才能脱白丁。三釜及亲虽可喜，抗尘不复论书史。旧游恍若一梦中，十载何期两来此。惭无善政及邦人，况负平生道德心。再瞻庙像直汗下，正恐不为神所歆。朝来俎豆敬通灵，幸赖贤僚赞礼成。更勤佳句愧盛意，敢与前贤齐令名。词场自顾非元帅，白发星星徒满戴。尚期君与振斯文，休嗟莲幕淹三载。
释奠于学和刘判官韵
作者：吴芾
朝代：宋

忆昔未冠随亲庭，采芹曾挹泮水清。
仰高先圣空有志，逮壮纔能脱白丁。
三釜及亲虽可喜，抗尘不復论书史。
旧游恍若一梦中，十载何期两来此。
惭无善政及邦人，况负平生道德心。
再瞻庙像直汗下，正恐不为神所歆。
朝来俎豆敬通灵，幸頼贤僚赞礼成。
更勤佳句愧盛意，敢与前贤齐令名。
词场自顾非元帅，白髮星星徒满戴。
尚期君与振斯文，休嗟莲幕淹三载。
释奠礼毕偶得数语呈广文兼简诸生
作者：吴芾
朝代：宋
体裁：五言律诗

黉舍修方毕，还欣祭服成。豆笾罗庶品，环佩出新声。已见威仪肃，更须经术明。愿言俱努力，看即奋鹏程。
里有蒋生者颇志于学迫于贫困吾叔德先见而怜之赡其有无使从胡经仲学作诗勉之
作者：吴芾
朝代：宋

君不见昔日泰山孙先生，蹭蹬穷途道未行。读书有志破万卷，置锥无地可躬耕。高堂亲老仰甘旨，未免道路长营营。睢阳客舍一再过，牢落谁人如姓名。文正范公真好士，一见宾阶喜气形。深知先生非乞客，金在泥沙玉在荆。底事穷年事奔走，厄贫废学诚可矜。因留乡校周所急，奉亲为学使有成。先生果不负公望，行益修兮经益明。十年声名动廊庙，天下望之如日星。一代儒宗君试数，谁不首以先生称。向使不遇文正公，亦将因循埋没如腐萤。吁嗟此风寂寞久，岂是？亩无如先生之才能。世人俗眼弃贫贱，胸中壮气空峥嵘。吾家叔父特达士，汪汪伟量如沧溟。比邻有蒋生，所志在穷经。迫于饥寒故，无以赡亲庭。不问师道己未足，聚训青衿已十龄。锐志日已丧，尘事日已婴。顾虽仅能供子职，而此术业何由精。吾叔念之为慨然，一见自待如父兄。恐子坐穷竟废弃，亟使就学趋准绳。况有括苍胡夫子，传道吾里作世程。执经座下子无忽，子之所须吾其应。倾囷倒廪略无靳，阔视世俗亲疏情。我闻此事犹叹息，俗士闻之应骇惊。近来世道太浇薄，骨肉犹作锱铢争。故虽有子尚不教，但欲黄金自满籯。安能推其馀，以及异姓忘爱憎。伟哉吾叔贤，远继文正公之英声。蒋生其勉之，无使后人独羡孙先生。
里有蒋生者颇志于学迫于贫困吾叔德先见而怜之赡其有无使从胡经仲学作诗勉之
作者：吴芾
朝代：宋
体裁：古风

君不见昔日泰山孙先生，蹭蹬穷途道未行。读书有志破万卷，置锥无地可躬耕。高堂亲老仰甘旨，未免道路长营营。睢阳客舍一再过，牢落谁人如姓名。文正范公真好士，一见宾阶喜气形。深知先生非乞客，金在泥沙玉在荆。底事穷年事奔走，厄贫废学诚可矜。因留乡校周所急，奉亲为学使有成。先生果不负公望，行益修兮经益明。十年声名动廊庙，天下望之如日星。一代儒宗君试数，谁不首以先生称。向使不遇文正公，亦将因循埋没如腐萤。吁嗟此风寂寞久，岂是�亩无如先生之才能。世人俗眼弃贫贱，胸中壮气空峥嵘。吾家叔父特达士，汪汪伟量如沧溟。比邻有蒋生，所志在穷经。迫于饥寒故，无以赡亲庭。不问师道己未足，聚训青衿已十龄。锐志日已丧，尘事日已婴。顾虽仅能供子职，而此术业何由精。吾叔念之为慨然，一见自待如父兄。恐子坐穷竟废弃，亟使就学趋准绳。况有括苍胡夫子，传道吾里作世程。执经座下子无忽，子之所须吾其应。倾囷倒廪略无靳，阔视世俗亲疏情。我闻此事犹叹息，俗士闻之应骇惊。近来世道太浇薄，骨肉犹作锱铢争。故虽有子尚不教，但欲黄金自满籯。安能推其馀，以及异姓忘爱憎。伟哉吾叔贤，远继文正公之英声。蒋生其勉之，无使后人独羡孙先生。
里有蒋生者颇志于学迫于贫困吾叔德先见而怜之赡其有无使从胡经仲学作诗勉之
作者：吴芾
朝代：宋

君不见昔日泰山孙先生，蹭蹬穷途道未行。
读书有志破万卷，置锥无地可躬耕。
高堂亲老仰甘旨，未免道路长营营。
睢阳客舍一再过，牢落谁人如姓名。
文正范公真好士，一见宾阶喜气形。
深知先生非乞客，金在泥沙玉在荆。
底事穷年事奔走，厄贫废学诚可矜。
因留乡校周所急，奉亲为学使有成。
先生果不负公望，行益修兮经益明。
十年声名动廊庙，天下望之如日星。
一代儒宗君试数，谁不首以先生称。
向使不遇文正公，亦将因循埋没如腐萤。
吁嗟此风寂寞久，岂是𤱶亩无如先生之才能。
世人俗眼弃贫贱，胸中壮气空峥嵘。
吾家叔父特达士，汪汪伟量如沧溟。
比隣有蒋生，所志在穷经。
迫于饥寒故，无以赡亲庭。
不问师道己未足，聚训青衿已十龄。
锐志日已丧，尘事日已婴。
顾虽仅能供子职，而此术业何由精。
吾叔念之为慨然，一见自待如父兄。
恐子坐穷竟废弃，亟使就学趋准绳。
况有括苍胡夫子，传道吾里作世程。
执经座下子无忽，子之所须吾其应。
倾囷倒廪略无靳，阔视世俗亲疏情。
我闻此事犹叹息，俗士闻之应骇惊。
近来世道太浇薄，骨肉犹作锱铢争。
故虽有子尚不教，但欲黄金自满籝。
安能推其余，以及异姓忘爱憎。
伟哉吾叔贤，远继文正公之英声。
蒋生其勉之，无使后人独羡孙先生。
重阳再和乙丑岁韵
作者：吴芾
朝代：宋
体裁：七言律诗

老去逢秋倍感伤，此生能见几重阳。喜君绿蚁初浮瓮，容我黄花满泛觞。幸返丘园如素志，况陪新旧话中肠。已拚今日如泥醉，苦恨频年客异乡。
重阳即席呈诸兄叔
作者：吴芾
朝代：宋

淅淅西风作晚凉，惊人节物又重阳。频年此会成千里，环坐如今共一觞。且把黄花开笑口，莫因白发搅愁肠。人生聚散浑无定，来岁那知在故乡。
重阳即席呈诸兄叔
作者：吴芾
朝代：宋

淅淅西风作晚凉，惊人节物又重阳。
频年此会成千里，环坐如今共一觞。
且把黄花开笑口，莫因白髮搅愁肠。
人生聚散浑无定，来岁那知在故乡。
重阳有作呈朝宗
作者：吴芾
朝代：宋
体裁：七言律诗

残年脚力已摧颓，不谓登高尚可来。每恨故人多爽约，那知今日共衔杯。挪挲黄菊香仍在，怅恨朱颜挽不回。君若此时犹惜醉，酒怀更待几时开。
重阳有感呈诸丈
作者：吴芾
朝代：宋

九日长年客异乡，今年又复到南昌。眼看黄菊依然好，心着青山祇自伤。已是岁华成晼晚，可堪秋色更凄凉。诸公不用羞吹帽，且试登高共一觞。
重阳有感呈诸丈
作者：吴芾
朝代：宋

九日长年客异乡，今年又復到南昌。
眼看黄菊依然好，心着青山祇自伤。
已是岁华成晼晚，可堪秋色更凄凉。
诸公不用羞吹帽，且试登高共一觞。
重阳用去年韵
作者：吴芾
朝代：宋

不堪秋色已悲凉，那更重阳对夕阳。白发苍颜羞览镜，紫萸黄菊喜浮觞。且来高处开心目，莫引愁端挠肺肠。未信天教长作客，会须有日放还乡。此生几度换炎凉，过了重阳又一阳。无奈流年如转毂，得逢佳节且飞觞。风前落帽从吹鬓，江上登台任断肠。老去已忘荣与辱，只思归卧水云乡。
重阳用去年韵·其一
作者：吴芾
朝代：宋

不堪秋色已悲凉，那更重阳对夕阳。白发苍颜羞览镜，紫萸黄菊喜浮觞。且来高处开心目，莫引愁端挠肺肠。未信天教长作客，会须有日放还乡。
重阳用去年韵·其一
作者：吴芾
朝代：宋

不堪秋色已悲凉，那更重阳对夕阳。
白髮苍颜羞览镜，紫萸黄菊喜浮觞。
且来高处开心目，莫引愁端挠肺肠。
未信天教长作客，会须有日放还乡。
重阳用去年韵·其二
作者：吴芾
朝代：宋
体裁：七言律诗

此生几度换炎凉，过了重阳又一阳。无奈流年如转毂，得逢佳节且飞觞。风前落帽从吹鬓，江上登台任断肠。老去已忘荣与辱，只思归卧水云乡。
重阳用昔年所作韵
作者：吴芾
朝代：宋
体裁：七言律诗

行尽天涯鬓欲霜，又来姑孰过重阳。试登翠巘邀珠履，更唤红裙侑玉觞。野菊有花供客眼，公庭无事恼人肠。诸君莫惜长鲸量，且伴衰翁入醉乡。
钱丈处和和所寄韩子云约赏梅绝句复用前韵谢之三首
作者：吴芾
朝代：宋

锦囊新句忽传来，字字清如竹叶杯。要须莫放传杯手，看即归调傅说梅。曲生为我惠然来，陡觉春浮潋滟杯。饮罢冥搜无好语，但将风味属江梅。竹符驱我出山来，万事无心付酒杯。又见江城春到也，伤情却忆故园梅。
钱丈处和和所寄韩子云约赏梅绝句复用前韵谢之三首·其二
作者：吴芾
朝代：宋

曲生为我惠然来，陡觉春浮潋滟杯。饮罢冥搜无好语，但将风味属江梅。
钱丈处和和所寄韩子云约赏梅绝句復用前韵谢之三首·其一
作者：吴芾
朝代：宋
体裁：七言绝句

锦囊新句忽传来，字字清如竹叶杯。要须莫放传杯手，看即归调傅说梅。
钱丈处和和所寄韩子云约赏梅绝句復用前韵谢之三首·其三
作者：吴芾
朝代：宋
体裁：七言绝句

竹符驱我出山来，万事无心付酒杯。又见江城春到也，伤情却忆故园梅。
钱丈处和和所寄韩子云约赏梅绝句復用前韵谢之三首·其二
作者：吴芾
朝代：宋

麯生为我惠然来，陡觉春浮潋滟杯。
饮罢冥搜无好语，但将风味属江梅。
钱广文采芹亭
作者：吴芾
朝代：宋
体裁：七言绝句

开明后学日升车，千里文风一旦雄。池上采芹摇水碧，帐中摛藻映纱红。
门外池内荷生双叶
作者：吴芾
朝代：宋

今朝池内荷，一柄生双叶。傍人为我言，喜事尚重叠。我老皆无用，荣望久已绝。偶有二妇妊，行将临诞月。所愿生二孙，绵绵传世业。
门外池内荷生双叶
作者：吴芾
朝代：宋

今朝池内荷，一柄生双叶。
傍人为我言，喜事尚重迭。
我老皆无用，荣望久已绝。
偶有二妇妊，行将临诞月。
所愿生二孙，绵绵传世业。
闻伯可郎中锐然有冥鸿之举小诗奉庆
作者：吴芾
朝代：宋
体裁：七言律诗

郎省声猷蔼搢绅，看看步武到通津。合留北阙扶宸极，却向西溪整钓纶。愧我暮年方谢事，羡君壮岁便抽身。时贤莫把衰翁比，林下如君只一人。
闻同庚不幸有感
作者：吴芾
朝代：宋

我生甲申岁，同岁知几人。十中无一在，使我涕陨巾。尝试屈指数，谁登要路津。不过五六辈，踪迹半已陈。其一最先达，进为国大臣。宠荣无与比，近亦以讣闻。顾我何为者，本是陇亩民。持橐已过分，寿更近七旬。独恨苦拘缚，归志不得申。天复放我归，遂此自由身。湖山堪寓目，风月足怡神。有花我共醉，有鸟助我吟。若不自娱乐，开口对芳辰。却恐泉下客，笑我浪苦辛。虽生亦何益，徒负百年春。
闻同庚不幸有感
作者：吴芾
朝代：宋

我生甲申岁，同岁知几人。
十中无一在，使我涕陨巾。
尝试屈指数，谁登要路津。
不过五六辈，踪迹半已陈。
其一最先达，进为国大臣。
宠荣无与比，近亦以讣闻。
顾我何为者，本是陇亩民。
持橐已过分，寿更近七旬。
独恨苦拘缚，归志不得申。
天復放我归，遂此自由身。
湖山堪寓目，风月足怡神。
有花我共醉，有鸟助我吟。
若不自娱乐，开口对芳辰。
却恐泉下客，笑我浪苦辛。
虽生亦何益，徒负百年春。
闻故旧二三公或不幸于官或以疾病而去或以口语而罢怅然有感
作者：吴芾
朝代：宋
体裁：七言律诗

平日衰迟众所怜，偶逢亨运亦腾骞。七旬已过宜休矣，一出不归终溘然。幸免烦言全晚节，且无多病恼残年。直须更作投簪计，莫待将身到九泉。
闻鹿生子
作者：吴芾
朝代：宋
体裁：五言律诗

再上归田疏，从违未可知。方忧鹤怨我，忽喜鹿生儿。六月事已验，千年寿可期。我归须汝健，正要汝相随。
阻风又成数语呈江朝宗
作者：吴芾
朝代：宋
体裁：古风

平生航浙河，不知几往返。岂不或滞留，有时容幸免。未若此番来，所向辄相反。顺水即值风，便风还阻浅。夜来至奔牛，一雨成瓴建。妻孥笑相看，陡觉双眉展。谓可便及城，假馆少休偃。平明风横生，吹我船头转。咫尺不可前，安能达京辇。客路固多艰，我行亦太蹇。何当归去来，高卧青山远。一任雨兼风，杜门都不管。
陈天予喜拙者得谢作诗相庆次韵以报来辱
作者：吴芾
朝代：宋
体裁：七言律诗

一自同簪獬豸冠，几经离合几悲欢。荷君终始于人厚，知我疏慵涉世难。闻道休官能自适，惠然贻问更相宽。交游耐久如君少，松柏方能保岁寒。
陈子厚送韶鸭将以七绝因次其韵
作者：吴芾
朝代：宋

久闻韶鸭有灵踪，首尾俱轻快御风。公独惠然持见赠，应知野性与余同。兴在江湖万里间，洿池一曲岂能安。今朝来我西湖上，眼底陡惊天地宽。湖光深处恣沉浮，未让波间鹭与鸥。旧侣此时应羡汝，欲来相就苦无由。朝朝两两下平沙，添得湖中景趣嘉。碧卵从今生育去，便堪装点作渔家。投迹山林不厌深，老来宁复计升沉。水禽得得来相伴，应识幽人一片心。初来便自与人宜，相近相亲自在飞。底事悠然无畏忌，也知老子久忘机。虽是微禽亦美观，岂无缯弋欲相干。不须更起高飞念，且向湖中戢羽翰。
陈子厚送韶鸭将以七绝因次其韵·其一
作者：吴芾
朝代：宋
体裁：七言绝句

久闻韶鸭有灵踪，首尾俱轻快御风。公独惠然持见赠，应知野性与余同。
陈子厚送韶鸭将以七绝因次其韵·其七
作者：吴芾
朝代：宋
体裁：七言绝句

虽是微禽亦美观，岂无缯弋欲相干。不须更起高飞念，且向湖中戢羽翰。
陈子厚送韶鸭将以七绝因次其韵·其三
作者：吴芾
朝代：宋
体裁：七言绝句

湖光深处恣沉浮，未让波间鹭与鸥。旧侣此时应羡汝，欲来相就苦无由。
陈子厚送韶鸭将以七绝因次其韵·其二
作者：吴芾
朝代：宋
体裁：七言绝句

兴在江湖万里间，洿池一曲岂能安。今朝来我西湖上，眼底陡惊天地宽。
陈子厚送韶鸭将以七绝因次其韵·其五
作者：吴芾
朝代：宋

投迹山林不厌深，老来宁复计升沉。水禽得得来相伴，应识幽人一片心。
陈子厚送韶鸭将以七绝因次其韵·其五
作者：吴芾
朝代：宋

投迹山林不厌深，老来宁復计升沉。
水禽得得来相伴，应识幽人一片心。
陈子厚送韶鸭将以七绝因次其韵·其六
作者：吴芾
朝代：宋
体裁：七言绝句

初来便自与人宜，相近相亲自在飞。底事悠然无畏忌，也知老子久忘机。
陈子厚送韶鸭将以七绝因次其韵·其四
作者：吴芾
朝代：宋
体裁：七言绝句

朝朝两两下平沙，添得湖中景趣嘉。碧卵从今生育去，便堪装点作渔家。
陈时中法台得郡而归喜而成诗
作者：吴芾
朝代：宋

去岁秋风话别离，今秋俄报有归期。自应冠豸登三院，何遽凭熊把一麾。治行伫为千里最，才猷已是九重知。莫辞小憩留仙隐，伴我花前倒玉卮。
陈时中法台得郡而归喜而成诗
作者：吴芾
朝代：宋

去岁秋风话别离，今秋俄报有归期。
自应冠豸登三院，何遽凭熊把一麾。
治行伫为千里最，才猷已是九重知。
莫辞小憩留仙隠，伴我花前倒玉巵。
陈正卿示蛤蜊解嘲之作因次来韵
作者：吴芾
朝代：宋

夫君雅志知谁会，身在寰中心物外。
平生初不入州县，一任傍人惊且怪。
日来杖屦忽相过，为我踏破松阴碎。
亹亹清谈颇逼人，祇将万卷窥千载。
得酒欢然竟不辞，右手持杯左手蟹。
夫君真是人中豪，宁比寻常庸俗辈。
不食蛤蜊何足羞，但能适口斯为快。
山肴野䔩亦自佳，岂必莼羹与鲈脍。
陈正卿示蛤蜊解嘲之作因次来韵
作者：吴芾
朝代：宋

夫君雅志知谁会，身在寰中心物外。平生初不入州县，一任傍人惊且怪。日来杖屦忽相过，为我踏破松阴碎。亹亹清谈颇逼人，祇将万卷窥千载。得酒欢然竟不辞，右手持杯左手蟹。夫君真是人中豪，宁比寻常庸俗辈。不食蛤蜊何足羞，但能适口斯为快。山肴野蔌亦自佳，岂必莼羹与鲈脍。
陪任漕胡仓登滕王阁秋屏列岫
作者：吴芾
朝代：宋

滕阁秋屏已快哉，更登列岫少徘徊。溶溶一水檐前去，隐隐千帆坐上来。每恨长年成契阔，颇欣今日得追陪。能并四乐由来少，且对江山举一杯。
陪任漕胡仓登滕王阁秋屏列岫
作者：吴芾
朝代：宋

滕阁秋屏已快哉，更登列岫少徘徊。
溶溶一水檐前去，隠隠千帆坐上来。
每恨长年成契阔，颇欣今日得追陪。
能并四乐由来少，且对江山举一杯。
陪梁大谏察院同登蒋山
作者：吴芾
朝代：宋
体裁：七言律诗

山如屏障阜如钟，中有巍巍古梵宫。六代兴王俱扫迹，一僧遗塔尚摩空。万松雪类长波挂，八水源从异域通。家在天台最深处，见山还忆故山中。
陪梁大谏陈察院同登蒋山
作者：吴芾
朝代：宋
体裁：七言绝句

尽室斋心谒梵宫，愿求一语卜穷通。老夫祇欲归田去，懒把前程问志公。
雨后
作者：吴芾
朝代：宋

朝来一雨洒炎光，陡觉园林处处凉。
烟柳数行萦翠带，风荷十里拥红妆。
莫忧镜裏朱颜改，且喜壶中白昼长。
只恐吾衰无此福，不容终老水云乡。
雨后
作者：吴芾
朝代：宋

朝来一雨洒炎光，陡觉园林处处凉。烟柳数行萦翠带，风荷十里拥红妆。莫忧镜里朱颜改，且喜壶中白昼长。只恐吾衰无此福，不容终老水云乡。
雨后
作者：吴芾
朝代：宋

破雨冲风万骑趋，人人轻捷过飞凫。要须直捣天山去，趁取河冰塞槁枯。
雨后
作者：吴芾
朝代：宋

破雨衝风万骑趋，人人轻捷过飞鳬。
要须直捣天山去，趁取河冰塞槁枯。
雪后观梅
作者：吴芾
朝代：宋

雨声才歇雪漫漫，深恐梅花不耐寒。破晓踏泥来问讯，细看枝上喜平安。春色三分已一分，江梅犹自占青春。有花堪折须拚醉，莫待东风吹作尘。
雪后观梅·其一
作者：吴芾
朝代：宋

雨声才歇雪漫漫，深恐梅花不耐寒。破晓踏泥来问讯，细看枝上喜平安。
雪后观梅·其一
作者：吴芾
朝代：宋

雨声纔歇雪漫漫，深恐梅花不耐寒。
破晓踏泥来问讯，细看枝上喜平安。
雪后观梅·其二
作者：吴芾
朝代：宋
体裁：七言绝句

春色三分已一分，江梅犹自占青春。有花堪折须拚醉，莫待东风吹作尘。
领客赏梅
作者：吴芾
朝代：宋

经年相别阻传杯，忽见梅枝入眼来。今日劝君休惜醉，不应辜负腊前梅。只拟花开把酒杯，南枝忽递暗香来。径须领客同清赏，莫待城头吹落梅。
领客赏梅·其一
作者：吴芾
朝代：宋
体裁：七言绝句

经年相别阻传杯，忽见梅枝入眼来。今日劝君休惜醉，不应辜负腊前梅。
领客赏梅·其二
作者：吴芾
朝代：宋
体裁：七言绝句

只拟花开把酒杯，南枝忽递暗香来。径须领客同清赏，莫待城头吹落梅。
领客赏海棠雪作
作者：吴芾
朝代：宋

绝艳妖娆压众芳，况来烛下逞新妆。引将姑射神人到，亦逐春风上下狂。撩拨游人思不禁，也缘尤物荡人心。今宵雪向花间作，应妒此花红太深。
领客赏海棠雪作·其一
作者：吴芾
朝代：宋

绝艳妖娆压众芳，况来烛下逞新妆。引将姑射神人到，亦逐春风上下狂。
领客赏海棠雪作·其一
作者：吴芾
朝代：宋

绝艷妖娆压众芳，况来烛下逞新妆。
引将姑射神人到，亦逐春风上下狂。
领客赏海棠雪作·其二
作者：吴芾
朝代：宋

撩拨游人思不禁，也缘尤物荡人心。今宵雪向花间作，应妒此花红太深。
领客赏海棠雪作·其二
作者：吴芾
朝代：宋

撩拨游人思不禁，也缘尤物荡人心。
今宵雪向花间作，应妬此花红太深。
题先春亭
作者：吴芾
朝代：宋

洪钧转一气，万彙俱争妍。
我不与春竞，春胡推我先。
清寒徒自苦，幽独有谁怜。
且与江南客，共结诗酒缘。
题先春亭
作者：吴芾
朝代：宋

洪钧转一气，万汇俱争妍。我不与春竞，春胡推我先。清寒徒自苦，幽独有谁怜。且与江南客，共结诗酒缘。
题养浩轩
作者：吴芾
朝代：宋
体裁：七言律诗

丈夫穷饿亦陶陶，肯使胸襟挂一毫。千古功名输慷慨，百年荣辱付酕醄。斗间古剑光芒直，雪后青松意气高。安得泊船沽美酒，月明相对读离骚。
题商乐庵
作者：吴芾
朝代：宋
体裁：五言绝句

游戏一橘中，自谓有足乐。何如在商山，笑傲视寥廓。
题心远轩二首
作者：吴芾
朝代：宋

山居我欲避嚣尘，尚觉门庭俗客频。羡尔结茅当道左，一轩风月作閒人。扁榜当年我命名，喜君心与迹双清。眼前风物浑如旧，但觉庭前春草生。
题心远轩二首·其一
作者：吴芾
朝代：宋
体裁：七言绝句

山居我欲避嚣尘，尚觉门庭俗客频。羡尔结茅当道左，一轩风月作閒人。
题心远轩二首·其二
作者：吴芾
朝代：宋
体裁：七言绝句

扁榜当年我命名，喜君心与迹双清。眼前风物浑如旧，但觉庭前春草生。
题总持寺龙井
作者：吴芾
朝代：宋
体裁：七言绝句

洞庭归去几何年，旱岁犹来泽我田。我访遗踪虽已泯，灵泉百尺尚依然。
题惠照斋宫僧房
作者：吴芾
朝代：宋

古木修篁翠欲堆，小窗那更面山开。
谁知局促尘埃裏，犹有山光入眼来。
题惠照斋宫僧房
作者：吴芾
朝代：宋

古木脩篁翠欲堆，小窗那更面山开。谁知局促尘埃里，犹有山光入眼来。
题戴雄飞腴轩诗
作者：吴芾
朝代：宋
体裁：七言绝句

四壁萧然万卷书，时人莫认作癯儒。他年得志英华发，始信胸中道味腴。
题日涉园
作者：吴芾
朝代：宋
体裁：五言绝句

幽园足佳趣，散策日经行。岁久禽鱼熟，人来自不惊。
题枕流亭
作者：吴芾
朝代：宋
体裁：七言绝句

山涵倒影新晴后，水漾圆花乍雨时。每到凭栏心似镜，细看无一不相宜。
题汤宰山居
作者：吴芾
朝代：宋

住在青山下，风流踵谢家。屋头千个竹，园里万株花。乱石危通径，清泉浅见沙。幽居谁得此，倦客倍兴嗟。
题汤宰山居
作者：吴芾
朝代：宋

住在青山下，风流踵谢家。
屋头千箇竹，园裏万株花。
乱石危通径，清泉浅见沙。
幽居谁得此，倦客倍兴嗟。
题涵碧亭
作者：吴芾
朝代：宋
体裁：古风

几年涵碧亭，吾亦屡来往。当暑既难逃，斯亭尤可赏。清照心胆寒，凉侵毛骨爽。我方困长涂，且此休尘鞅。
题珪师松云庵
作者：吴芾
朝代：宋
体裁：七言绝句

一瓶一钵一枝筇，皓首归来万事慵。应笑白云犹世态，却来庵外媚孤松。
题生春亭
作者：吴芾
朝代：宋
体裁：古风

府治何偪仄，几不容欠伸。我来撤败屋，池馆为一新。便有鸟唤客，更多花恼人。谁知牢落地，一旦遽生春。
题碧云亭
作者：吴芾
朝代：宋

累土创新亭，本拟还旧观。或言旧亭庳，视此才及半。我方安朴拙，岂敢事轮奂。言念梦幻身，终日困几案。既未许自如，超然脱羁绊。亦欲对江山，时发一笑粲。自从得新亭，顿觉百忧散。亭前柳色新，亭下荷花乱。明月可坐邀，积雪堪俯玩。凭栏送飞鸿，千里归一盼。诗成似有神，酒行欲无算。取次亦足乐，胡为尚兴叹。恨吾年已衰，志不在游宦。何当归去来，终老湖山畔。
题碧云亭
作者：吴芾
朝代：宋

累土创新亭，本拟还旧观。
或言旧亭庳，视此纔及半。
我方安朴拙，岂敢事轮奂。
言念梦幻身，终日困几案。
既未许自如，超然脱羁绊。
亦欲对江山，时发一笑粲。
自从得新亭，顿觉百忧散。
亭前柳色新，亭下荷花乱。
明月可坐邀，积雪堪俯玩。
凭栏送飞鸿，千里归一盼。
诗成似有神，酒行欲无算。
取次亦足乐，胡为尚兴叹。
恨吾年已衰，志不在游宦。
何当归去来，终老湖山畔。
题臞庵
作者：吴芾
朝代：宋
体裁：七言绝句

轻视浮名若一毛，名园百亩占江皋。三贤祠宇谁重葺，何不添公作四高。
题蛾眉亭用内翰沈公韵
作者：吴芾
朝代：宋
体裁：七言绝句

几多去棹与来帆，竞利奔名一水间。应怪行人浑不悟，临流长是蹙眉山。
题许倅浮香亭二绝
作者：吴芾
朝代：宋

一新栏槛水中央，更植疏梅向水傍。只恐花繁亭太小，黄昏无处著清香。为爱梅花不自禁，拟分风月到花阴。水深草满都迷路，祇向暗浮香处寻。
题许倅浮香亭二绝·其一
作者：吴芾
朝代：宋

一新栏槛水中央，更植疏梅向水傍。
只恐花繁亭太小，黄昏无处着清香。
题许倅浮香亭二绝·其一
作者：吴芾
朝代：宋

一新栏槛水中央，更植疏梅向水傍。只恐花繁亭太小，黄昏无处著清香。
题许倅浮香亭二绝·其二
作者：吴芾
朝代：宋
体裁：七言绝句

为爱梅花不自禁，拟分风月到花阴。水深草满都迷路，祇向暗浮香处寻。
题金山四首
作者：吴芾
朝代：宋

江上经行四十秋，今朝始得驻扁舟。老夫宁复重来日，欲去殷勤更少留。老大疏慵百不堪，倦游犹未脱征衫。君王若许投簪去，拟与头陀共此岩。北望瓜洲咫尺间，向来白骨积如山。欲论旧事慵开口，且对高僧共说闲。人言海上有三山，弱水瀰茫去路难。若欲目前寻彷佛，只须来此凭栏干。
题金山四首·其一
作者：吴芾
朝代：宋

江上经行四十秋，今朝始得驻扁舟。老夫宁复重来日，欲去殷勤更少留。
题金山四首·其一
作者：吴芾
朝代：宋

江上经行四十秋，今朝始得驻扁舟。
老夫宁復重来日，欲去殷勤更少留。
题金山四首·其三
作者：吴芾
朝代：宋
体裁：七言绝句

北望瓜洲咫尺间，向来白骨积如山。欲论旧事慵开口，且对高僧共说闲。
题金山四首·其二
作者：吴芾
朝代：宋
体裁：七言绝句

老大疏慵百不堪，倦游犹未脱征衫。君王若许投簪去，拟与头陀共此岩。
题金山四首·其四
作者：吴芾
朝代：宋
体裁：七言绝句

人言海上有三山，弱水瀰茫去路难。若欲目前寻彷佛，只须来此凭栏干。
题鉴止堂
作者：吴芾
朝代：宋

道人本无俗，肯与世浮沉。坐对一池水，净观千古心。月高天宇豁，风静夜堂深。此意知谁会，泠然抚素琴。
题鉴止堂
作者：吴芾
朝代：宋

道人本无俗，肯与世浮沉。
坐对一池水，浄观千古心。
月高天宇豁，风静夜堂深。
此意知谁会，泠然抚素琴。
题钟路分见一轩二首
作者：吴芾
朝代：宋

名利场中车马尘，区区有愧百年身。如君未老甘闲退，眼底今方见一人。懒将功业勒燕然，闭户深居二十年。嗟尚强颜纡郡绂，老来犹未得归田。
题钟路分见一轩二首·其一
作者：吴芾
朝代：宋
体裁：七言绝句

名利场中车马尘，区区有愧百年身。如君未老甘闲退，眼底今方见一人。
题钟路分见一轩二首·其二
作者：吴芾
朝代：宋
体裁：七言绝句

懒将功业勒燕然，闭户深居二十年。嗟尚强颜纡郡绂，老来犹未得归田。
题阅岁亭
作者：吴芾
朝代：宋

岁月催人老，少年安在哉。
羡君杯酒裏，日日见花开。
题阅岁亭
作者：吴芾
朝代：宋

岁月催人老，少年安在哉。羡君杯酒里，日日见花开。
题陈彦山草堂
作者：吴芾
朝代：宋
体裁：七言律诗

矫首江天正奉怀，一缄遥寄百篇来。颇闻新筑草堂就，仍对旧穿花径开。坐上好山长作伴，窗前修竹镇相陪。嘉君深得闲中趣，千里何时共一杯。
饭客看鹤赏梅遇雨有作
作者：吴芾
朝代：宋
体裁：七言绝句

鹤舞梅开总有情，小园方喜得双清。无端风雨妨游览，不使衰翁眼暂明。
香丛
作者：吴芾
朝代：宋

缓步绕芳丛，时时鼻观通。
不须熏百和，满院是香风。
香丛
作者：吴芾
朝代：宋

缓步绕芳丛，时时鼻观通。不须薰百和，满院是香风。
鲁漕惠鹿鹤花果
作者：吴芾
朝代：宋
体裁：七言绝句

镂果团缯宛似真，尊前一见喜生春。感公持此为余寿，益悟浮生是幻身。
鲁漕按行诸郡以所得江山之秀形之篇章灿然成轴出以相示卒卒未能尽和且作数语以报来辱
作者：吴芾
朝代：宋
体裁：七言律诗

十分秋色满江天，准拟游观快目前。愧我把麾成束缚，羡君揽辔得盘旋。平时已富琼瑶什，行处还多锦绣篇。何计获陪轺传去，肯将吟笔写山川。
黄超然参议和拙者去郡十五绝又以诗见寄属痰眩未能一一次韵且和二篇以谢
作者：吴芾
朝代：宋

三复诗翁白雪篇，渴尘俄得醉心泉。高人固已追摩诘，好句还应压玉川。快似凉风来木末，清如皓月出云边。呼儿好为藏巾笥，莫许闲人取次传。向来从宦郑公乡，每遇清游坐有光。江上凭栏天一色，湖边舣棹木千章。眼前景物俱堪赋，心著家山独未忘。归到小西湖更好，观鱼何必远如棠。
黄超然参议和拙者去郡十五绝又以诗见寄属痰眩未能一一次韵且和二篇以谢·其一
作者：吴芾
朝代：宋

三复诗翁白雪篇，渴尘俄得醉心泉。高人固已追摩诘，好句还应压玉川。快似凉风来木末，清如皓月出云边。呼儿好为藏巾笥，莫许闲人取次传。
黄超然参议和拙者去郡十五绝又以诗见寄属痰眩未能一一次韵且和二篇以谢·其一
作者：吴芾
朝代：宋

三復诗翁白雪篇，渴尘俄得醉心泉。
高人固已追摩诘，好句还应压玉川。
快似凉风来木末，清如皓月出云边。
呼儿好为藏巾笥，莫许闲人取次传。
黄超然参议和拙者去郡十五绝又以诗见寄属痰眩未能一一次韵且和二篇以谢·其二
作者：吴芾
朝代：宋

向来从宦郑公乡，每遇清游坐有光。
江上凭栏天一色，湖边舣棹木千章。
眼前景物俱堪赋，心着家山独未忘。
归到小西湖更好，观鱼何必远如棠。
黄超然参议和拙者去郡十五绝又以诗见寄属痰眩未能一一次韵且和二篇以谢·其二
作者：吴芾
朝代：宋

向来从宦郑公乡，每遇清游坐有光。江上凭栏天一色，湖边舣棹木千章。眼前景物俱堪赋，心著家山独未忘。归到小西湖更好，观鱼何必远如棠。
龚帅以久别寄诗远惠因次其韵
作者：吴芾
朝代：宋

性便野服厌朝裾，一意归休学二疏。门外浑无俗士驾，案头惟有道家书。胜游但欲寻蓬岛，旧事那能记石渠。亦拟冥搜酬绝唱，惭将瓦砾报琼琚。天与疏慵一味閒，许辞画戟老柴关。几年欲作冥鸿举，今日方随倦鸟还。有水不妨时载月，无人谁与共登山。相望千里空相忆，尊酒何时一破颜。
龚帅以久别寄诗远惠因次其韵·其一
作者：吴芾
朝代：宋
体裁：七言律诗

性便野服厌朝裾，一意归休学二疏。门外浑无俗士驾，案头惟有道家书。胜游但欲寻蓬岛，旧事那能记石渠。亦拟冥搜酬绝唱，惭将瓦砾报琼琚。
龚帅以久别寄诗远惠因次其韵·其二
作者：吴芾
朝代：宋
体裁：七言律诗

天与疏慵一味閒，许辞画戟老柴关。几年欲作冥鸿举，今日方随倦鸟还。有水不妨时载月，无人谁与共登山。相望千里空相忆，尊酒何时一破颜。
龚漕见示游山唱和诗卷用其首章和二篇
作者：吴芾
朝代：宋

说著登临喜欲颠，正惭拘俗未能前。羡君领客同游去，使我闻风亦豁然。已叹高怀能放旷，还欣佳句更清圆。如今便蜡寻山屐，夙驾何须吉日涓。尘埃终日满华颠，忽见新诗堕我前。溢目众篇虽杰出，惊人逸思独飘然。秀如松桧枝枝老，好似珠玑颗颗圆。自此得闻清庙瑟，懒从滩上听师涓。
龚漕见示游山唱和诗卷用其首章和二篇·其一
作者：吴芾
朝代：宋

说着登临喜欲颠，正惭拘俗未能前。
羡君领客同游去，使我闻风亦豁然。
已叹高怀能放旷，还欣佳句更清圆。
如今便蜡寻山屐，夙驾何须吉日涓。
龚漕见示游山唱和诗卷用其首章和二篇·其一
作者：吴芾
朝代：宋
体裁：七言律诗

说著登临喜欲颠，正惭拘俗未能前。羡君领客同游去，使我闻风亦豁然。已叹高怀能放旷，还欣佳句更清圆。如今便蜡寻山屐，夙驾何须吉日涓。
龚漕见示游山唱和诗卷用其首章和二篇·其二
作者：吴芾
朝代：宋
体裁：七言律诗

尘埃终日满华颠，忽见新诗堕我前。溢目众篇虽杰出，惊人逸思独飘然。秀如松桧枝枝老，好似珠玑颗颗圆。自此得闻清庙瑟，懒从滩上听师涓。
一上人屢言瑯琊南塔之勝予蓋樂之而未能往也
作者：呂本中
朝代：宋

二頃良田一畝宫，好山當自屬林公。
須君留我卓錐地，安聽颼飀萬壑風。
丁未二月上旬四首·其一
作者：呂本中
朝代：宋

丞相憂宗及，編氓恐禍延。
乾坤正反覆，河洛擾戈鋋。
報主悲無術，傷時秪自憐。
遙知漢社稷，别有中興年。
丁未二月上旬四首·其三
作者：呂本中
朝代：宋

羽檄從天下，于今久未回。
如何半年內，不見一人來。
周室仍遭變，宣王且遇災。
猶存九廟在，咫尺得祈哀。
丁未二月上旬四首·其二
作者：呂本中
朝代：宋

厄運雖云極，羣公莫自疑。
民心空有望，天道本無知。
野帳留黄屋，青城插皂旗。
燕雲舊耆老，寧識漢官儀。
丁未二月上旬四首·其四
作者：呂本中
朝代：宋

主辱臣當死，時危命亦輕。
謀吞豫讓炭，肯結仲由纓。
灑血瞻行殿，傷心望虜營。
尚留儀衛否，早晚復神京。
丁酉冬江上驚報
作者：呂本中
朝代：宋

京路蕭條信不通，胡塵尚欲競南風。
三年避地身多病，萬里攜孥囊屢空。
天際每垂憂國淚，日邊誰了濟時功。
宣王自是中興主，會見鑾輿返故宫。
三月一日泊舟宿州城外因縱步至城北遂過天慶觀道士留飲乃歸
作者：呂本中
朝代：宋

冰霜連暮春，既雨寒愈重。
扁舟纜荒亭，淺水咽微凍。
今晨稍和柔，始覺芳意動。
經旬厭拘束，樂事須一縱。
籃輿無俗情，鴟夷當賓從。
千花犯濃雲，紅紫相餞送。
未知滕薛長，乃若鄒魯鬨。
娉婷北門柳，别淚作凄痛。
陵陂少荒蕪，亦未妨耕種。
道人喜我来，清談破昏夢。
彈琴不須弦，風林助吟諷。
嫰玉擣香秔，浮蛆撥春甕。
嘉蔬剪朝露，奇果市新貢。
西鄰亦可人，明窗碾雙鳳。
人生一飽適，此外更何用。
七年城北交，事與朱阮共。
長詩不成篇，臨行當三弄。
瓊瑶報木桃，爲子末後供。
三衢上元
作者：呂本中
朝代：宋

俗事紛紛避作煩，夢中時厭雨聲喧。
但看閑客時來去，勝說羣兒手覆翻。
事業不同俱可笑，形骸如此尚何言。
他年更有相逢話，同是三衢過上元。
上元
作者：呂本中
朝代：宋

步屧荒園日已昏，呼兒當逕掃苔痕。
春愁不作遊人地，細雨殘梅過上元。
上元夜招沈宗師不至聞已赴郡會作二絕戲之·其一
作者：呂本中
朝代：宋

燈火滿城公不來，爲公雕句洗塵埃。
春愁不到城西寺，更約梅花緩緩開。
上元夜招沈宗師不至聞已赴郡會作二絕戲之·其二
作者：呂本中
朝代：宋

白酒紅燈稱意春，知公未免踏黄塵。
繩牀好在休相憶，輸與瑯琊浹上人。
中秋·其一
作者：呂本中
朝代：宋

雨雲初霽放晴空，乍捲珠簾望月宮。
夜靜□篁何處發，玉樓猶記月明中。
中秋·其二
作者：呂本中
朝代：宋

泱泱秋水荻蘆輕，徙倚樓頭待月明。
紅燭燒殘白墮醒，秋風颯颯獨關情。
中秋日沈宗師約游城西泥雨不果因成四十字兼寄趙才仲
作者：呂本中
朝代：宋

遂阻城西步，兼懷霅上游。
長風掠歸燕，苦雨應鳴鳩。
月向誰邊好，寒催社後秋。
傳杯有新韻，能憶老兄不。
丹桂軒
作者：呂本中
朝代：宋

丹枝近歲出深宮，合向嚴辰伴晚楓。
珍重幽軒無俗物，月中根墢日邊紅。
久不得才仲書因成二絕寄之·其一
作者：呂本中
朝代：宋

望大趙書如渇驥，憶老汪膠無續弦。
看徧江南與江北，小屏微雨是斜川。
久不得才仲書因成二絕寄之·其二
作者：呂本中
朝代：宋

病去詩無一點塵，亦知摩詰是前身。
憐君更似西江水，合伴倚松庵裏人。
久病二首·其一
作者：呂本中
朝代：宋

久病畏人事，長閑增道心。
寧貪風日好，不避雪霜侵。
跼蹐身猶在，高低手自斟。
酒盃休厭滿，茗盌向來深。
久病二首·其二
作者：呂本中
朝代：宋

未愈俱生疾，空懷宿昔憂。
時因發孤興，尚足慰窮愁。
月落初無念，花開不自由。
如何雁南鄉，不共水東流。
久雨
作者：呂本中
朝代：宋

宿雨何曾歇，濃雲未放晴。
莓苔侵户長，蛙蚓入窗行。
鐘送遠山響，燈挑殘夜明。
芭蕉添客恨，只伴□簷聲。
久雨路絕賓客稀少聞后土祠瓊花盛開亦未果一往也
作者：呂本中
朝代：宋

卧聞更鼓濕不鳴，曉窗但有摧簷聲。
雲横不放山入坐，風怒欲倒江衝城。
東家酒熟花爛漫，折簡喚客留娉婷。
街頭泥潦一尺許，意雖欲往無由行。
儒生活計亦不惡，蒲團堅坐到日落。
映窗香穗觸凝塵，過眼文書開病膜。
明朝新晴有佳處，穏看小檻翻紅藥。
無雙亭下一枝春，玉潔霜清未寥廓。
閉門嬾出君莫笑，看汝多愁吾獨樂。
故人無事倘能来，爲君試舉舒州杓。
九日晨起
作者：呂本中
朝代：宋

漸歇敺蚊手，真成把酒天。
長河印曉月，老木聚荒烟。
了了江山夢，區區文字緣。
南階兩三菊，極意作今年。
九日贈曾宏甫二絕·其一
作者：呂本中
朝代：宋

茶花過雨十分香，山後山前已带霜。
何事東籬數株菊，已將青蕋趁重陽。
九日贈曾宏甫二絕·其二
作者：呂本中
朝代：宋

漸退中原胡馬塵，溪山未厭往來頻。
雖無名酒酬佳節，尚有新詩答故人。
乾元副寺欲還雲門
作者：呂本中
朝代：宋

子有四方志，雲門尋舊游。
溪山往時夢，江海一番秋。
物態隨高下，生涯任去留。
閑将問庵主，如此是禪不。
乾元真歇數約他日同庵居
作者：呂本中
朝代：宋

與君俱自走天涯，何處雲山不是家。
城市少留真夢事，林泉高卧亦空花。
久無佳句彫肝腎，漫有微言到齒牙。
他日一庵如可必，願分齋罷半甌茶。
二月七日與羣從游陳氏園·其一
作者：呂本中
朝代：宋

平居羸病每相妨，今日尋春有底忙。
何以至人常不出，看人衝雨度浮航。
二月七日與羣從游陳氏園·其二
作者：呂本中
朝代：宋

橋北橋南花亂開，小園和雨掃莓苔。
不嫌拄杖衝泥入，更許乘閑著屐來。
五月五日泊舟北神與關聖功唐充之李元輔作别意殊惘然端午日行次洪澤把酒北望已如異世事矣因念屈大夫之死正是此日慨然有感於心輒成長韻奉寄李民師翁士時來可求和也
作者：呂本中
朝代：宋

麥上蝴蝶飛，水邉鸂鶒卧。
却望山陽城，已若一夢過。
今晨又端午，把酒意亦惰。
風回浪蹙船，閘淺沙著柂。
故人阻情話，客子且清坐。
更念屈大夫，是日遇奇禍。
空餘後世名，第子只增些。
寶璐與明月，皎皎不受涴。
固知汨羅沈，可到首陽餓。
還書二三老，此語君可和。
京城圍閉之初天氣晴和軍士乘城不以爲難也因成四韻
作者：呂本中
朝代：宋

賊馬侵城急，官軍報捷頻。
民心皆欲鬬，天意已如春。
魏闕方佳氣，王畿且戰塵。
不妨來往路，經月絕行人。
京師新鄭與諸晁兄弟往還前後數詩·其一
作者：呂本中
朝代：宋

夜語不嫌久，凜然天欲秋。
客燈吹屢滅，細雨落還休。
未許金張並，虛爲鄠杜游。
江河少歸夢，知爲故人留。
京師新鄭與諸晁兄弟往還前後數詩·其三
作者：呂本中
朝代：宋

髮短各已白，眼昏誰復明。
殘春斷花柳，晚日閉柴荆。
潦倒書常廢，驅馳夢或驚。
尚於團聚樂，雖老未忘情。
京師新鄭與諸晁兄弟往還前後數詩·其二
作者：呂本中
朝代：宋

我髮日已短，公愁安得長。
牆根春薺老，瓶水臘梅香。
侍立無天女，相隨有漫郎。
平生湖海興，今夜宿連牀。
京師新鄭與諸晁兄弟往還前後數詩·其五
作者：呂本中
朝代：宋

苦語相留極，虚牀會宿頻。
山東今出相，海內不無人。
婦女能尊客，兒童不厭貧。
長途有如遇，今日倍情親。
京師新鄭與諸晁兄弟往還前後數詩·其四
作者：呂本中
朝代：宋

今弟窮顔蠋，書生老仲舒。
相招得共處，何往更安居。
歲月塵埃外，桑麻雨露餘。
送行無别物，圮上一編書。
京師贈大有叔
作者：呂本中
朝代：宋

尊酒相逢十載前，綠髮紅顔俱少年。
尊酒相逢十載後，皮黄肉皺俱白首。
叔如鴻鵠但高飛，姪似麕鼯更深走。
南来行李初一逢，長安舊第冰雪中。
閉門不識故人面，豪氣直欲輕元龍。
平生爲道不爲食，少小所期皆目撃。
何時相就過江南，同訪曾游舊泉石。
京師雨春
作者：呂本中
朝代：宋

驟雨翻簷急，殘花落案頻。
春光一夢過，物態逐時新。
舊識嵇康懶，兼隨原憲貧。
南鄰鼓喚客，知是可憐人。
代贈
作者：呂本中
朝代：宋

十年流落漫西東，想見謝家林下風。
晉邑自思欒孺子，魯儒空望叔孫通。
風花已分飄藩外，玉樹何情著土中。
縱有春梢堪寓目，却無人面與争紅。
以一縑寄范四弟
作者：呂本中
朝代：宋

中原厭胡馬，所至是賊窟。
念君空懸罄，何以備倉卒。
窮冬霜雪繁，欲救乃無術。
兒號君莫厭，婢怨君莫恤。
平生師顔子，于此見仿佛。
此縑君所知，自我機杼出。
伍員祠
作者：呂本中
朝代：宋

伍員廟前一丈碑，上有野鶴雙来棲。
水雲杳杳涼去遠，風雨冥冥秋到遲。
江花相趁野花發，舊燕不隨新燕歸。
大夫遺恨竟何許，楚越勾吳今是非。
休寧縣與汪致道諸公别後晚宿黟縣界魚亭驛二首·其一
作者：呂本中
朝代：宋

竹密如雲不見天，好山無數簇溪田。
秪應黟縣溪山勝，盡在魚亭驛舍前。
休寧縣與汪致道諸公别後晚宿黟縣界魚亭驛二首·其二
作者：呂本中
朝代：宋

故人相繼别休寧，山路籃輿睡復醒。
所恨溪山正佳處，不能同我到魚亭。
余病不能蔬食懼有五味口爽之責作詩自戒
作者：呂本中
朝代：宋

君不如屈大夫，夕餐但秋菊。
又不如顔平原，未晝且食粥。
雖知舌本欠滋味，頗覺和氣實其腹。
癡人要盈餘，椒有八百斛。
錢有一百屋，鼎俎涴腥膻。
杯盤眩紅綠，四方採珍異。
亦未極所欲，寧知下箸處，但有一飽足。
坐償姓命債，百死有未贖。
何如野僧飯，晚菜下脱粟。
撞鐘撃鼓坐高堂，童奴唱飯來相續。
竹間新筍大如椽，樹頭老耳肥於肉。
亦不見蟹躁擾，亦不見牛觳觫。
石郎愛惜韭萍虀，晉侯睥睨熊蹯熟。
以此相重輕，於君未爲福。
余迪漫浪齋
作者：呂本中
朝代：宋

顔子在陋巷，無一當其心。
日惟聖之學，正自惜分陰。
子生千載後，此意尚能尋。
齋雖名漫浪，跡豈計浮沉。
文字浩今古，不受俗務侵。
端如貯美酒，妙處當自斟。
臨卷忽有得，如來君義臨。
即此是聖域，子行無滯淫。
余避地踰嶺寄書宜章孫氏賊去則盡失之感歎有作
作者：呂本中
朝代：宋

賊馬縱横未說歸，草間梁上借餘威。
布帆此去應無恙，銀盌從來亦解飛。
世事只堪開口笑，主人空有食言肥。
自慚學道工夫少，坐覺文書到眼稀。
佛日縱步相尋索歸甚苦戲成絕句
作者：呂本中
朝代：宋

相逢不用苦相催，只到更深月上回。
莫怪室空無侍者，夜窗相對有寒梅。
作雨不成旱暑愈甚未能就道
作者：呂本中
朝代：宋

三日陰風雨不成，坐嫌衝暑作宵征。
敢因貧故累公子，尚欲閑時尋友生。
兵甲未休心已醉，詩書頗費眼猶明。
便須凖擬庵居用，拄杖繩床折脚鐺。
侯嬴
作者：呂本中
朝代：宋

游士縱横飜覆手，山東諸侯望關走。
歷下邯鄲無使來，長城易水非燕有。
大梁賓客舊如雲，夷門監者未有聞。
謾將苦語送公子，市井屠兒虛見存。
後来毫髮争得喪，紛紛小兒誇跌宕。
不知世有公子牟，一生放迹江海上。
信安生日
作者：呂本中
朝代：宋

和風藹藹動祥煙，此日祥鸞下九天。
已共清秋卻殘暑，更同蒼柏享長年。
瓊枝自出塵囂外，寶月常臨雨露前。
□問當筵何所頌，人間今日地行仙。
偶作
作者：呂本中
朝代：宋

去年芳草又萋萋，休歎王孫猶未歸。
更見春深送春雁，三三兩兩傍雲飛。
偶作
作者：呂本中
朝代：宋

鄙夫養病苦不足，諸公覓官常有餘。
自是閑人不更事，可隨雲鳥更深居。
偶作二絕·其一
作者：呂本中
朝代：宋

不嫌羸病守繩床，世念紛紛久已降。
一夜月明如白日，驟聞急雨打天窗。
偶作二絕·其二
作者：呂本中
朝代：宋

膏火從來只自焚，何曾野鶴駐雞羣。
如何死亦無公論，地下猶存衛府勲。
偶出謝客
作者：呂本中
朝代：宋

才過清明日更長，竹輿頻出度浮梁。
雨侵田水連溪白，春入山花带蜜香。
數有故人相勞苦，不嫌俗事且窮忙。
今年尚有湖湘興，不待秋風便促装。
偶成兩絕句奉寄文若庭列·其一
作者：呂本中
朝代：宋

强欲馳驅老不宜，故人雖在費相思。
祗應大府多還往，職事雖忙不廢詩。
偶成兩絕句奉寄文若庭列·其二
作者：呂本中
朝代：宋

夏子經時不寄書，十年奔走尚窮途。
不知自到高安縣，亦有心情記我無。
偶題
作者：呂本中
朝代：宋

槿籬臨古澗，蒼然來書幄。
垂釣澗魚清，銜盃山醪濁。
三逕草既深，一庭鳥剝啄。
繩牀竹翠陰，石几苔蘚駁。
遊方莊老書，抱琴陶家樂。
山水洗塵囂，百年好一覺。
元日贈沈宗師四首·其一
作者：呂本中
朝代：宋

東家起傳觴，西家起相喚。
我亦了新詩，成此奇一段。
念無毫髮益，但見日月換。
出門語沈郎，造請我亦漫。
元日贈沈宗師四首·其三
作者：呂本中
朝代：宋

沈郎固可人，好善乃天性。
迹隨萬事遠，心與一物定。
蕭然四立壁，筆墨自温凊。
更持孟賁勇，少折楚士脛。
元日贈沈宗師四首·其二
作者：呂本中
朝代：宋

念昔從諸賢，關汪老耆舊。
是事今則無，斯人亦難又。
爾来見公子，却立兩公後。
不倦以終之，可以爲子壽。
元日贈沈宗師四首·其四
作者：呂本中
朝代：宋

君無綺紈氣，我有冰雪容。
相期五石瓠，共濟萬里風。
江山秀句在，內子空洞中。
還身視塵滓，當有一日功。
元日雪中作
作者：呂本中
朝代：宋

老病昏昏閑不出，山後山前雪三日。
人家閉戶作新年，一飽經營苦無術。
朝地附火讀陽秋，箋注紛羅添一憂。
未減少年窮事業，青燈分坐寫蠅頭。
全州與解子中向伯恭相會
作者：呂本中
朝代：宋

五年流落判西東，尚喜交游一再逢。
但得低頭拜東野，不妨下卧見元龍。
中原極目山千叠，往事傷心酒一鍾。
如我支離久無用，敢因窮約廢過從。
兩鶴行
作者：呂本中
朝代：宋

西風引湖光，上與月色亂。
化爲兩白鶴，飛来洞庭岸。
洞庭無網羅，兩鶴願爲伴。
鳴聲既清好，羽翼又璀璨。
一鶴飛上天，久厭俗眼玩。
一鶴不能飛，摧頹自悲歎。
三年望絕壁，念汝腸已斷。
昔既薄恩情，今還恨霄漢。
未忍學鷦鷯，裁求一枝換。
六月初三日雨後步至城東
作者：呂本中
朝代：宋

涼秋生郊原，快雨灑庚伏。
曲肱訪幽睡，朝夢不可續。
開門招此山，爽氣滿岩谷。
村蹊沒衰草，古院蟠翠木。
東行得幽亭，小徑來已熟。
下有十里濠，暑退萬荷綠。
恨無沽酒錢，一醉起枵腹。
人生要快意，豈止寄幽獨。
若看後池蛙，聲韻故不俗。
怡然供清歡，何必絲與竹。
兵亂寓小巷中作
作者：呂本中
朝代：宋

城北殺人聲徹天，城南放火夜燒船。
江河夢斷不得往，問君此住何因緣。
竄身窮巷米如玉，翁尋濕薪媪爨粥。
明日開門雪到簷，隔墻更聽鄰家哭。
兵亂後自嬄雜詩·其一
作者：呂本中
朝代：宋

晚逢戎馬際，處處聚兵時。
後死翻爲累，偷生未有期。
積憂全少睡，經劫抱長饑。
欲逐范仔輩，同盟起義師。
兵亂後自嬄雜詩·其一〇
作者：呂本中
朝代：宋

兵餘門巷靜，親故白頭新。
常與貧爲侶，祇將愁送春。
焚車絕此事，推宅望何人。
便得長安信，相看眉一伸。
兵亂後自嬄雜詩·其一一
作者：呂本中
朝代：宋

國命方屯厄，吾曹何所依。
白駒將老至，黄鳥恨春歸。
柳巷清陰合，花蹊紅蕊稀。
主憂聞未解，涕泗望天畿。
兵亂後自嬄雜詩·其一七
作者：呂本中
朝代：宋

遭亂心紆鬰，那堪茅舍空。
百年窘食事，一旦墮兵戎。
授簡慙詞客，據鞍成老翁。
欲逃無所適，朝夕泣涂窮。
兵亂後自嬄雜詩·其一三
作者：呂本中
朝代：宋

四郊多屬壘，何地可逃生。
水水但爭渡，城城各點兵。
牛亡罷春種，馬奪盡徒行。
囊櫜經鈔掠，寇來渾不驚。
兵亂後自嬄雜詩·其一九
作者：呂本中
朝代：宋

春宅屯兵後，荒墟非故居。
陶門柳徑短，阮舍竹陰疏。
風雨無由障，牛羊自入廬。
朝廷安反側，何日降恩書。
兵亂後自嬄雜詩·其一二
作者：呂本中
朝代：宋

江城朝夕閉，里巷絕人行。
驕虜未歸塞，凶渠猶弄兵。
正須烽火息，早罷陣雲橫。
胡孽將銷藴，吾君幸聖明。
兵亂後自嬄雜詩·其一五
作者：呂本中
朝代：宋

一紀幽棲地，宛然高樹林。
比鄰風雨散，垣屋草萊深。
池面華光歇，井床苔色侵。
衰年筋力弱，閣道罷登臨。
兵亂後自嬄雜詩·其一八
作者：呂本中
朝代：宋

汾陽六甲士，率衆出中都。
欲使親平虜，翻成遠避胡。
操戈取金幣，奪馬載妻孥。
汝自違天意，何緣保汝軀。
兵亂後自嬄雜詩·其一六
作者：呂本中
朝代：宋

一廛江上宅，毀撤自群凶。
卜築勞心計，攜鉏失指蹤。
鳩啼□□景，花斂带愁容。
何日休兵革，重來依老農。
兵亂後自嬄雜詩·其一四
作者：呂本中
朝代：宋

蝸舍嗟蕪沒，孤城亂定初。
籬根留敝屨，屋角得殘書。
雲路慚高鳥，淵潛羨巨魚。
客來闕佳致，親爲摘山蔬。
兵亂後自嬄雜詩·其七
作者：呂本中
朝代：宋

將士承恩澤，臨危勿擇安。
牛衣寒臥易，馬革裹尸難。
破虜陳奇計，策勛超達官。
兜鍪未可忽，從古出貂冠。
兵亂後自嬄雜詩·其三
作者：呂本中
朝代：宋

胡騎猖狂甚，連年窺西京。
貪饕期竭澤，剪戮遂盈城。
國論多遺策，人情罷請纓。
有誰似南八，血指衆心驚。
兵亂後自嬄雜詩·其九
作者：呂本中
朝代：宋

黄事多反覆，蕭蘭不辨真。
汝爲誤國賊，我作破家人。
求飽羹無糝，澆愁爵有塵。
往來梁上燕，相顧卻情親。
兵亂後自嬄雜詩·其二
作者：呂本中
朝代：宋

羽檄連朝莫，戎旃匝邇遐。
未教知死所，詎所作生涯。
東郭同逃戶，西郊類破家。
萍蓬無定跡，屢欲過三巴。
兵亂後自嬄雜詩·其二〇
作者：呂本中
朝代：宋

平世多忘戰，今真得陣梁。
燕雲擁豺虎，陸晉失金湯。
漢將爭奔北，胡兵尚崛強。
何當合餘燼，戮力共勤王。
兵亂後自嬄雜詩·其二一
作者：呂本中
朝代：宋

閭巷經鏖戰，空餘池上亭。
簷楹鏃可拾，草木血猶腥。
雲漢悲鴻雁，郊原媿鶺鴒。
白頭兩兄弟，各未保殘齡。
兵亂後自嬄雜詩·其二七
作者：呂本中
朝代：宋

偷生戎馬內，室宇半摧殘。
假寐何曾着，驚魂尚未安。
風前花自妥，雨後食猶寒。
望斷京華信，終宵淚不干。
兵亂後自嬄雜詩·其二三
作者：呂本中
朝代：宋

亂後驚身在，端如犬喪家。
沈吟悲世故，寂默對春華。
堤外鴉藏柳，欄中蜂動花。
今宵眠未愁，餘寇尚紛拏。
兵亂後自嬄雜詩·其二九
作者：呂本中
朝代：宋

歲間值狂寇，曾此駐戈鋋。
臺沼餘春草，圖書散野煙。
懶尋愛酒伴，愁起落花邊。
不忍登江閣，心隨北斗懸。
兵亂後自嬄雜詩·其二二
作者：呂本中
朝代：宋

嬖孽開邊隙，羌胡恃釁端。
天戈增照耀，國步向平安。
騎吹春容遠，孤烽戰氣殘。
妖星稍退舍，便覽老懷寬。
兵亂後自嬄雜詩·其二五
作者：呂本中
朝代：宋

亂離仍再歲，未敢有吾廬。
林下休官久，草間求活初。
跡雖寄戎旅，心已混樵漁。
吉語來何晚，將軍□素書。
兵亂後自嬄雜詩·其二八
作者：呂本中
朝代：宋

忽復清明過，林園綠陰稠。
光陰同轂轉，身世着舟浮。
舊識梁間燕，全生水上鷗。
幸聞諸將輩，稍稍近前旒。
兵亂後自嬄雜詩·其二六
作者：呂本中
朝代：宋

重到江頭宅，荒殘足嘆嗟。
新烏忽栖樹，舊犬已辭家。
月淡初回夢，風輕不落花。
相親爲部曲，弓劍作生涯。
兵亂後自嬄雜詩·其二四
作者：呂本中
朝代：宋

君父圍城內，忽逾三月期。
六龍時𡰈卼，百雉日孤危。
報國寧無策，全軀各有詞。
旄頭漸低小，早晚定班師。
兵亂後自嬄雜詩·其五
作者：呂本中
朝代：宋

碣石豺狼種，長驅出不虞。
是誰遺此賊，故使亂中都。
官府室如磬，人家錐也無。
有司少恩惠，何忍復追呼。
兵亂後自嬄雜詩·其八
作者：呂本中
朝代：宋

夷甫終隳晉，群胡迫帝居。
王綱板蕩後，國勢土崩初。
戈戟連梁苑，頭顱塞浚渠。
天心應助順，側聽十行書。
兵亂後自嬄雜詩·其六
作者：呂本中
朝代：宋

叛將斬關入，通衢列衆兵。
軍聲逐飛瓦，殺氣暗前旌。
事定愁方劇，身危夢尚驚。
乾坤空納納，何處寄餘生。
兵亂後自嬄雜詩·其四
作者：呂本中
朝代：宋

廬舍經兵火，頭顱尚在門。
風掀灰𡏖跡，月澀劍鋩魂。
鼠穴頻遭斷，燕巢猶半存。
看花淚盈眼，寧忍復開尊。
再和兼寄奉符大有叔
作者：呂本中
朝代：宋

血氣侵凌不復豪，往来欹倒似乘濤。
寧知嬾過嵇中散，亦有詩如謝法曹。
舊稿只堪供醬瓿，故人相贈有綈袍。
兖州賓主同風味，惡句煩公更一薅。
再用前韻奉和
作者：呂本中
朝代：宋

自昔支離畏作官，只今猶望一枝安。
飽知時態病良已，心喜故人盟未寒。
所至軍書銷日月，幾回戎馬污衣冠。
公歸定有安邊策，不學愚夫靜處看。
再用前韻寄璧公
作者：呂本中
朝代：宋

直言曾許老盲聾，文物當年掃地空。
縱病且懷脩月手，更窮不顧拍張公。
長年眼作胡僧碧，舊賞花今何處紅。
知有百年餘習在，略煩佳句愈頭風。
再簡范信中益謙呈張仲宗
作者：呂本中
朝代：宋

昨日之游樂不樂，主人愛客亦不惡。
梅花遠近遍川谷，雨練風揉未全落。
明日之游復如何，城南城北梅更多。
對酒我不飲，把琖君當歌。
酒炙雖勤主人費，且幸吾黨頻相過。
梅花縱落君莫歎，與君同住海南岸。
花開花落都幾時，君醉我醒人得知。
相逢一笑俱有詩，如何不飲令君嗤。
再贈
作者：呂本中
朝代：宋

婺女勝京口，公來歲已秋。
閑雲出山寺，好月掛星樓。
往事付情話，故人多倦游。
十年浪奔走，今日爲公留。
冬日訪朱深明博士二首·其一
作者：呂本中
朝代：宋

北風迎馬入裘茸，來訪殘爐半日紅。
敗屋數間書百篋，無人知是陸龜蒙。
冬日訪朱深明博士二首·其二
作者：呂本中
朝代：宋

見公便是倚松老，念我不忘擔板心。
萬里江山一尊酒，主人無古亦無今。
冬日雜詩·其一
作者：呂本中
朝代：宋

白日供多病，青山且舊居。
柴門臨水静，風葉舞霜餘。
老練時情熟，貧□家計疏。
牆東端可望，炙背飽翻書。
冬日雜詩·其二
作者：呂本中
朝代：宋

春景晴乃映，寒江曉不波。
雲山明客眼，風露净林柯。
紫塞傳烽急，黄池带劍多。
蒼生好蘇息，天意定如何。
出遊
作者：呂本中
朝代：宋

日日春濃病不知，偶游僧寺送春歸。
長年誤跨將軍馬，漸老空悲游子衣。
山路有泥知雨過，村場無酒驗人稀。
今秋定作江東計，趁得鱸魚八月肥。
出門見明月
作者：呂本中
朝代：宋

出門見明月，入門思故人。
故人如此月，一見一回新。
明月相見多，故人相見少。
問爾何因緣，長似此月好。
故人在何處，南北東西路。
明月在咫尺，夜夜庭前樹。
明月莫虧缺，故人莫離别。
願月如故人，故人亦如月。
出順天門歸陽翟二首·其一
作者：呂本中
朝代：宋

遲明出都城，夾路多柳色。
行人半歌哭，莽不見阡陌。
西池已春晚，我復道里迫。
枯田甚渴雨，久作龜兆拆。
屢遭人馬饑，更悟坡壠隔。
微官戀升斗，恐負朋友責。
初無秦楚遇，亦有陳蔡厄。
沉憂能傷人，今汝頭已白。
出順天門歸陽翟二首·其二
作者：呂本中
朝代：宋

淵明在柴桑，意亦憚遠役。
豈無好事人，助子了耕植。
還家賦歸來，破自悔平昔。
向時經由地，風雨晦行跡。
欣然倚南窗，謂此可容膝。
孰知劉檀輩，生有五鼎食。
流風未遽遠，此士真有力。
傷哉謝太傅，辛苦至折屐。
初别清源姑才仲弟過楚丘作
作者：呂本中
朝代：宋

前村後村鳩亂鳴，梨花點雪柳半青。
斷雲忽過楚丘縣，驟雨已見龍丘亭。
故人愁緒各南北，宿酒别時同醉醒。
語離情緒乃如此，故園可歸公不聽。
初十日王震秀才家探梅
作者：呂本中
朝代：宋

不問主人聊一來，水亭風榭小徘徊。
春風大似私南土，未臘江梅半欲開。
初去白沙再望路中江南諸山慨然有懷
作者：呂本中
朝代：宋

青山如美人，濃淡各有態。
挽之不肯來，乃似孤竹隘。
念無千里風，限此一衣带。
夏木與藩屏，不畏炎日曬。
三年白沙游，藉爾寛眼界。
脱身塵垢中，一笑終不壞。
别君更舉酒，未了清净債。
雖無絲竹娱，會有詩律快。
何如少陵翁，亦爲杜鵑拜。
吾詩有餘歡，此語君勿怪。
初夏即事
作者：呂本中
朝代：宋

但見溪山如畫裏，不知風景是它鄉。
苦遭毒暑三年旱，預喜西風一榻涼。
俗事不須頻到口，舊書何苦要撐腸。
雨聲只在芭蕉上，正與愁人作夜長。
初夏即事
作者：呂本中
朝代：宋

歌呼連牆亦任渠，移門賓從又何如。
晴階仰日卧紅藥，野水趁船跳白魚。
多病且参篐桶話，得閑時近養生書。
平生不盡幽居興，付與長江拯釣車。
初抵曹南四首·其一
作者：呂本中
朝代：宋

未辨歸山計，今年學作官。
簿書妨好夢，塵土敗餘歡。
但有妻孥累，初無肺腑寛。
從来畜鮭菜，不上八珍盤。
初抵曹南四首·其三
作者：呂本中
朝代：宋

併足經庭右，褰裳入座隅。
頻容著帽進，雅稱折腰趨。
燥吻應難濕，殘杯莫强濡。
平生駟跛蹩，今日更長途。
初抵曹南四首·其二
作者：呂本中
朝代：宋

久罷攝生術，虚藏種樹書。
病多詩輒廢，秋到客仍疏。
約带何辭緩，穿靴不暇徐。
猶勝策高足，辛苦曳長裾。
初抵曹南四首·其四
作者：呂本中
朝代：宋

往時汪博士，勸我便歸休。
細雨簷花夜，長江楓葉秋。
欲行殊未必，高卧恐無由。
感歎思亡友，端居可淚流。
初秋
作者：呂本中
朝代：宋

涼風驚木葉，意欲作深秋。
客病渾如昨，囊空却自由。
因閑得飲酒，端坐勝封侯。
寄語平生友，當能爲我謀。
初至桂州二首·其一
作者：呂本中
朝代：宋

連年走遐方，所至若郵傳。
未論道艱阻，先問米貴賤。
賊勢來未已，行役我已倦。
解鞍憩空館，敢歎此異縣。
清泉上短綆，一洗塵垢面。
瘴癘非不深，美醖良可戀。
初至桂州二首·其二
作者：呂本中
朝代：宋

胡沙久衝突，賊馬亦馳騖。
我行不得息，終歲在道路。
敢言更多事，尚恐與時忤。
低頭訪殊俗，何處可放步。
江流下滄海，日慘蛟鱷怒。
出門尋故人，風雨已斷渡。
初離建康·其一
作者：呂本中
朝代：宋

嘗憶他年出舊京，汴堤榆柳與船平。
寧知此日鍾山路，亦是東行第一程。
初離建康·其二
作者：呂本中
朝代：宋

紛紛車馬未言還，我獨支離便得閑。
尚有同門二三子，肯同今夜宿鍾山。
別才仲
作者：呂本中
朝代：宋

憶子丱角時，單衣小襦褂。
見我不能拜，笑語多自誤。
初看讀孝經，旋即絕文字。
先姑謂我言，爾曹頗相似。
悠悠二十年，歷歷眼中事。
江河坐乖隔，清□謾佳句。
堂堂曾定州，許爾天下士。
自爾憂患多，頗復慰漂寓。
故人薄□腸，子猶披情素。
胸次磈礧盡，皆是濟世具。
從來人中英，俗子眼中刺。
子行多邅迴，無與此曹遇。
别夜
作者：呂本中
朝代：宋

薄酒殘燈欲别情，暗螢依草不能明。
懸知先入他年話，一夜蛙聲連雨聲。
别後寄珪粹中
作者：呂本中
朝代：宋

海上相逢兩過秋，飄然乘興亦悠悠。
送行百里還歸去，同是江湖不繫舟。
别後寄舍弟三十韻
作者：呂本中
朝代：宋

還家日已短，况此獨行情。
客路三年别，秋帆十日程。
小船擕手上，斜柳縱篙撐。
岸失乖龍蟄，窗留素月縈。
重回召伯埭，虛住廣陵城。
破屋仍堅坐，殘鶯只强鳴。
江猶渺漭去，草欲蔓延生。
水縮蛙蟆鬬，場空霧雨横。
土風沾瘧癘，民俗混蠻荆。
豈識排門入，魚無倒屣迎。
好詩思共讀，薄酒念同傾。
枕席煩團扇，膏油乏短檠。
可無道里念，或恐夢魂驚。
惟昔交朋聚，相期文字盟。
筆頭傳活法，胸次即圓成。
孔劍猶霄鍊，隋珠有夜明。
英華仰前輩，廓落到諸卿。
敢計千金重，嘗叨一字榮。
因觀劍器舞，復悟擔夫争。
物固藏妙理，世誰能獨亨。
乾坤在蒼莽，日月付峥嶸。
凜凜曹劉上，容容沈謝并。
直須用款款，未可笑平平。
有弟能知我，他年肯過兄。
初非强點灼，略不費譏評。
短句箜篌引，長歌偪側行。
力探加潤澤，極取更經營。
徑就波瀾闊，勿求盆盎清。
吾衰足欿轗，汝大不欹傾。
莫以東南路，而無伊洛聲。
别林氏兄弟
作者：呂本中
朝代：宋

二年住閩嶺，所閲足青紫。
那知萬衆中，得此數君子。
相從不我厭，但覺歲月駛。
高論脱時俗，如風濯煩暑。
出處雖未同，氣味固相似。
人生有離合，所畏爲物使。
要當啜英華，不必計渣滓。
他年肯相尋，在彼不在此。
别法一上人
作者：呂本中
朝代：宋

我有江浙役，子能乘興來。
便同湯院浴，却爲故人回。
此道恐遂絕，後生良可哀。
試尋鑰匙子，一一與重開。
别離行
作者：呂本中
朝代：宋

城頭草木日夜黄，九月北風天雨霜。
月色入户侵我牀，美人乃在天一方。
舊游可樂不可忘，恨君不隨雁南翔。
恨妾愧守此空房，曉風忽来吹夢長。
夢中與君還故鄉，黄金爲屋玉爲堂。
與君更笑億千塲，不須合佩雙鴛鴦。
劇暑
作者：呂本中
朝代：宋

劇暑先庚伏，經旬在炮燔。
今夕驟雨過，我病亦少安。
涼風醒病骨，好月上更闌。
尚恐賊報急，凌風無羽翰。
閩中故人書，日夜望我還。
無車載家具，欲往故不難。
所恨去已晚，不及荔子丹。
家家有白酒，自足解愁顔。
劉穆之
作者：呂本中
朝代：宋

金柈一斛貯檳榔，戲調兒童走欲狂。
不謂林間有元亮，念公時在酒中藏。
勸張李二君酒
作者：呂本中
朝代：宋

張侯好詩如好色，不敢爲主而爲客。
李侯好酒如好詩，心雖甚壯無人知。
兩侯風味俱不惡，如芙蓉與木芍藥。
午窗留客看筆快，曉枕無人猶睡着。
廣袖漸變天寶粧，大字不作元和脚。
世人譏笑乃其分，政是仍叔之子弱。
病夫坐隱無所求，荒簷斷雨鳴春鳩。
爐烟未盡消百憂，恨不緩带從公游。
何時清江横小舟，與公一醉荻花秋，却来密庵参牧牛。
北齊
作者：呂本中
朝代：宋

陳郎苑裏朝朝樹，齊主宮中步步蓮。
莫言河朔便粗魯，便有琵琶膝上弦。
十一月一日步河堤上
作者：呂本中
朝代：宋

簿書糾纒人，欲出不自許。
老叟環我前，更作附耳語。
脱身上河隄，頗似晝伏鼠。
河堤平如掌，下有千歲土。
夕陽斂殘照，草木過寒雨。
游魚著鈎餌，舟子快新煮。
煮魚得放飯，尚歎行役苦。
江湖平生心，歲月可逆數。
故人書斷絕，吾事有去取。
歸来討清尊，妙句還一吐。
十一月五日與才仲弟相别于白沙東門之外悵然久之不能自釋乃知謝安石作惡之語不爲過也因成八詩奉寄可見别後氣味亦可并示京洛間親舊也·其一
作者：呂本中
朝代：宋

終年想顔色，未有食頃忘。
君寧不我念，苦畏冰雪妨。
斯文百戰罷，閱士如堵牆。
孰知五湖口，一葦可以航。
十一月五日與才仲弟相别于白沙東門之外悵然久之不能自釋乃知謝安石作惡之語不爲過也因成八詩奉寄可見别後氣味亦可并示京洛間親舊也·其七
作者：呂本中
朝代：宋

往者汪信民，愛我不自勝。
以我如古人，得與子並稱。
若士不復有，斯言當伏膺。
期君極膏沃，更作無盡燈。
十一月五日與才仲弟相别于白沙東門之外悵然久之不能自釋乃知謝安石作惡之語不爲過也因成八詩奉寄可見别後氣味亦可并示京洛間親舊也·其三
作者：呂本中
朝代：宋

盛欲與子談，乃復爲此别。
匆匆得餘歡，把酒到耳熱。
人生不如意，肝膽有楚越。
何知若人胸，中有積立鐵。
十一月五日與才仲弟相别于白沙東門之外悵然久之不能自釋乃知謝安石作惡之語不爲過也因成八詩奉寄可見别後氣味亦可并示京洛間親舊也·其二
作者：呂本中
朝代：宋

君才不長貧，太阿之在匣。
故知讒慝口，不受龍象踏。
此道有從來，骯髒端不乏。
相期甕頭春，夜語重一呷。
十一月五日與才仲弟相别于白沙東門之外悵然久之不能自釋乃知謝安石作惡之語不爲過也因成八詩奉寄可見别後氣味亦可并示京洛間親舊也·其五
作者：呂本中
朝代：宋

婦如先姑賢，兒似乃翁好。
識君相與心，見我亦傾倒。
頻年作離情，悟賞到丘嫂。
卜鄰洛水陽，此語當在早。
十一月五日與才仲弟相别于白沙東門之外悵然久之不能自釋乃知謝安石作惡之語不爲過也因成八詩奉寄可見别後氣味亦可并示京洛間親舊也·其八
作者：呂本中
朝代：宋

鍛以百鍊剛，淬以萬里流。
閉門待彊敵，忽見天地秋。
以石投水中，萬歲終不浮。
堂堂倚松老，于今忘百憂。
十一月五日與才仲弟相别于白沙東門之外悵然久之不能自釋乃知謝安石作惡之語不爲過也因成八詩奉寄可見别後氣味亦可并示京洛間親舊也·其六
作者：呂本中
朝代：宋

低頭拜東野，未厭擿抉窮。
停車問縮酒，不訃牛馬風。
胸次絕塵滓，欲與秋水同。
斯人未遽遠，當在阿堵中。
十一月五日與才仲弟相别于白沙東門之外悵然久之不能自釋乃知謝安石作惡之語不爲過也因成八詩奉寄可見别後氣味亦可并示京洛間親舊也·其四
作者：呂本中
朝代：宋

伯姑無恙時，令我與子友。
周旋以至今，各是遺種叟。
文字種聲名，于身亦何有。
還書問兩弟，是事君識否。
南山
作者：呂本中
朝代：宋

南山佳有餘，我病不自得。
今日飲君家，把酒到曛黒。
秋風浩萬頃，涼月挂江色。
對此不能歡，何以消偪塞。
人生少如意，百語輸一黙。
喜逢佳主人，略爲解覊勒。
歡然有餘味，即此自温克。
陽春內空洞，隱如一敵國。
世賢首陽餓，我愛鄭朝穆。
却懷三年艾，未盡一醉力。
青蠅鬨殘暑，小雨頻敗北。
漸須把蟹螯，莫訃舟摧抑。
君看女兒笑，終勝官事逼。
殘盃蓋餘瀝，慎勿貸鷄肋。
要看知我真，不獨觀酒德。
南歌子
作者：呂本中
朝代：宋

驛路侵斜月，溪橋度曉霜。短籬殘菊一枝黃。正是亂山深處、過重陽。旅枕元無夢，寒更每自長。只言江左好風光。不道中原歸思、轉淒涼。
即事
作者：呂本中
朝代：宋

十年不調張廷尉，一字拔人山巨源。
萬事重尋已陳跡，此公相對可忘言。
故人久已音書絕，古寺終嫌市井喧。
更欲移家近深僻，漫留書冊教兒孫。
即事
作者：呂本中
朝代：宋

夭夭桃李花，春到已成蹊。
主人不好事，居然作藩籬。
容華坐消歇，芳心端爲誰。
風雨日衰謝，覆水難再期。
物有幸不幸，難用一理推。
不見浣溪女，嫁與隴頭兒。
即事
作者：呂本中
朝代：宋

晚菘早韭老不厭，夜鯉晨鳬多見疏。
地僻難尋野僧飯，路長時枉故人車。
青山出没塵埃裏，白髮栽培疾病餘。
更有腐儒窮事業，夜窗殘燭一編書。
即事
作者：呂本中
朝代：宋

清陰庭中槐，綠潤牆外草。
職事苦見妨，令人惡懷抱。
朋從多飄徙，今我獨枮槁。
高牀書數帙，時節豈不好。
不能遂爾去，但覺歸思浩。
人情便久習，世態嫌衰老。
閉門了殘詩，昔者跡已掃。
何時北窗風，清尊爲君倒。
即事
作者：呂本中
朝代：宋

畏事成閑厭出遨，故人不見如曹逃。
一寒一暑便衰老，如夢如幻無堅牢。
客游滚滚漫南北，往事悠悠增鬱陶。
此去還能安坐否，割雞元不用牛刀。
即事
作者：呂本中
朝代：宋

經旬困炮煮，今夕有微風。
市井囂塵外，溪山嘯傲中。
秋涼亦不遠，吾道恐終窮。
準擬閩中士，今年一笑同。
即事
作者：呂本中
朝代：宋

經旬無客事亦少，多病閉門身更輕。
我自不能知許事，暮江斜雨送蛙聲。
即事六言七首·其一
作者：呂本中
朝代：宋

老來與世相忘，尚喜攤書滿床。
憶得少年無事，苦心更學文章。
即事六言七首·其七
作者：呂本中
朝代：宋

畢竟學書不成，誰道能詩有聲。
點檢平生交舊，幾人曾是同盟。
即事六言七首·其三
作者：呂本中
朝代：宋

不入樂天歡會，不隨淵明酒徒。
看取簞瓢陋巷，十分晝夜工夫。
即事六言七首·其二
作者：呂本中
朝代：宋

少年與世無求，老覺心情自由。
顛倒文章事業，追隨倦鳥虚舟。
即事六言七首·其五
作者：呂本中
朝代：宋

游夏一辭不措，非關未究源流。
直至孟軻没後，無人會讀春秋。
即事六言七首·其六
作者：呂本中
朝代：宋

養生不能延年，忘言未是安禪。
聖學工夫安在，重尋曲禮三千。
即事六言七首·其四
作者：呂本中
朝代：宋

百壯艾能已疾，一盃酒便生春。
熟睡覺時意思，罷勞歇後精神。
即事四絕·其一
作者：呂本中
朝代：宋

老來于世轉無求，事業聲名種種休。
伴得鄰僧忍饑慣，閉門無飯讀春秋。
即事四絕·其三
作者：呂本中
朝代：宋

問柳尋花懶不知，登山臨水病難爲。
日長客去松陰靜，强課兒曹學和詩。
即事四絕·其二
作者：呂本中
朝代：宋

匆匆和夢别星樓，擾擾隨緣住信州。
尚笑長江少方便，只教溪水暫西流。
即事四絕·其四
作者：呂本中
朝代：宋

經旬却怕酒盃深，野寺雖閑病至今。
莫謂閑居厭醫藥，未妨隨證檢千金。
即事戲答季一
作者：呂本中
朝代：宋

斜陽着高柳，環堵半黄昏。
小圃三年旱，荒池一尺渾。
粗知詩有味，寧使婦無禈。
不信晁公子，猶招楚些魂。
去冬以紙衾遺劉彦冲劉有詩來謝以二絕句答之·其一
作者：呂本中
朝代：宋

初無一物獻高人，紙被封題意却真。
想得蒙頭忘百慮，滿山風雪自成春。
去冬以紙衾遺劉彦冲劉有詩來謝以二絕句答之·其二
作者：呂本中
朝代：宋

錦繡堆床已不宜，芬芳淑郁又成痴。
心知此被無他巧，能與山翁換好詩。
去冬試院中嘗作詩云衣敝蝨可捨髮垢櫛不下披衣坐牆角尚有微火跨平生足拘窘今日幸閑暇新文加點竄欲歇不能罷雖微塵事妨頗畏俗子罵出門見諸老此語君可畫今年復入試院職事多窘迫者簿書滿前如赴蹈湯火也再次前韻
作者：呂本中
朝代：宋

誰令君作官，袞袞簿書下。
誰令君不學，陷穽乃欲跨。
緬懷北窗翁，斯人蓋多暇。
田疇望家遠，日月已秋罷。
尚蒙諸公憐，未至官長罵。
何時歸来圖，更作一段畫。
去歲嘗以紙被竹簡遺劉致中後爲大水所漂致中有詩以二絕句答之·其一
作者：呂本中
朝代：宋

念君無愛亦無求，一室翛然冷欲秋。
尚恐深居有餘念，更將衾簡委洪流。
去歲嘗以紙被竹簡遺劉致中後爲大水所漂致中有詩以二絕句答之·其二
作者：呂本中
朝代：宋

紙被公無笑不才，兩公相繼有詩來。
五更睡足天昏黒，也似他人錦繡堆。
又代贈
作者：呂本中
朝代：宋

略無歸夢遶湖湘，漫逐微陰出建章。
月裏寒珠一生露，鏡中衰鬢十年霜。
逢人莫唱相思調，閲世終無却老方。
想得扁舟北還路，斷雲衰草更斜陽。
又作二絕·其一
作者：呂本中
朝代：宋

荒山古寺欲黄昏，梁上諸君欲到門。
雨濕雪童埋處土，向來精爽更誰論。
又作二絕·其二
作者：呂本中
朝代：宋

客至書來總不知，却緣邇日吠聲稀。
蛛絲網遍常行處，猶道奔逃未肯歸。
又寄無逸信民
作者：呂本中
朝代：宋

文字撐腸不療窮，詩来想見左書空。
雖非問道暏狂屈，猶勝遺書訪子公。
銀杯久拚浮大白，桃花且看舒小紅。
記取浮盃無剩語，他年說似馬牛風。
又贈
作者：呂本中
朝代：宋

日日住叠嶂，君能同此游。
黑雲才映日，白雨忽穿樓。
盜賊何時定，溪山且自幽。
炎蒸不須厭，俄頃是新秋。
叔度季明學問甚勤而求於余甚重其將必有所成也因作兩詩寄之·其一
作者：呂本中
朝代：宋

兩章後来秀，頭角固嶄然。
但語强弩末，不争駑馬先。
寓言有十九，曲禮至三千。
所要在守節，末言能與權。
叔度季明學問甚勤而求於余甚重其將必有所成也因作兩詩寄之·其二
作者：呂本中
朝代：宋

念我少年日，結交皆老蒼。
曹南見顔石，甬上拜饒汪。
敢幸江海浸，得霑藜藿腸。
諸郎但勉力，餘事及文章。
古劍歌
作者：呂本中
朝代：宋

寒江九月雷殷空，落日倒射千山紅。
江頭樹木半傾倒，袞袞不盡洪濤風。
風中有物如長戟，電光忽来傾霹靂。
雨罷晴開不復知，乃是潛蛟倚長石。
蒼皮半卷頗飛動，澁蘚中開欲跳擲。
青熒野火下絕水，夭矯長烟轉空壁。
天生神物有時出，歲月飄流爲誰得。
銅花欲盡秋水渾，尚有千年妖血痕。
向来天地亦兒戲，俄頃變怪徒紛紜。
君不見豐城之來亦不久，寶氣何爲上牛斗。
古意
作者：呂本中
朝代：宋

茂陵消渴遠山眉，那得閑情到綠絲。
一曲白頭吟未了，迴文字字起新詩。
句·其一
作者：呂本中
朝代：宋

昔者同升夫子堂，如今俱是鬢蒼浪。
句·其三
作者：呂本中
朝代：宋
体裁：句

山中露冷草木瘦，江上月寒蒲柳秋。
句·其二
作者：呂本中
朝代：宋

莫言衲子籃無底，盛得山南骨董歸。
句·其五
作者：呂本中
朝代：宋
体裁：句

不用君王羯鼓敲。
句·其六
作者：呂本中
朝代：宋

老大多材，十年堅坐。
句·其四
作者：呂本中
朝代：宋

十二峰前且繫船。
吉州段秀才粟庵
作者：呂本中
朝代：宋

大千非有餘，一粟豈不足。
須彌納芥子，豈復論盈縮。
今君住世網，何以得此獨。
始知陋巷居，已悟不遠復。
吊古冢
作者：呂本中
朝代：宋

荆榛閉莽蒼，千歲一孤墳。
生則無是叟，死應冥漠君。
略無他日念，唯有不堪聞。
想得西陵道，荒臺亦暮雲。
同叔用宿子之家
作者：呂本中
朝代：宋

老足交親薄，江晁爾獨賢。
文章未遽絕，歲月成堪憐。
薄酒寧非道，寒灰卻會禪。
猶須五湖口，風雨夜同船。
同晁季一李天紀過沈宗師北荘因成長韻
作者：呂本中
朝代：宋

三年城南居，不識城北土。
但聞玉雪郎，去作猿鶴主。
今晨籃輿來，握手相勞苦。
勝遊有佳士，洗耳聽妙語。
晴窗背雲壑，落日在環堵。
晚風生白楊，想像原野古。
斷崕懸老木，小港聚寒雨。
却觀城市人，努力自熬煮。
畏塗出衽席，禍福有未覩。
杜陵懷壯游，無忌笑豪舉。
二者覓真是，政恐君未許。
千秋柴桑翁，妙句聊一吐。
同狼山印老早飯建隆遂登平山堂
作者：呂本中
朝代：宋

塵埃障西風，草木被朝日。
籃輿郭北門，未厭來往疾。
僮奴嬾不進，頗復費呵叱。
道人先我行，宴坐已一室。
殷勤勸客住，午飯當促膝。
爐烟窗紙明，鳥語樹葉密。
却上平山堂，晚景更蕭瑟。
澄江渺天際，妙句不容乞。
平生泉石念，固自有遺失。
何能從兒曹，十事九不實。
茲游豈不快，此老固坦率。
尚從文殊師，一往問摩詰。
同諸人再登鹿頭山再次前韻
作者：呂本中
朝代：宋

梅梢風動勒花寒，淡淡煙横天際山。
顧我未能超物外，因君聊爾出雲間。
水聲不逐鐘聲歇，林影常隨塔影還。
異日同歸嵩少路，即將詩卷話南蠻。
同諸子游城東園
作者：呂本中
朝代：宋

昔聞城東園，欲往常不款。
今来天氣佳，茶甌起衰懶。
杖藜出門去，如膜開病眼。
木葉犯新霜，瓜田带餘暖。
川源疑有無，風雲遞舒卷。
不期魚鳥會，偶逐鷗鷺遠。
淺水亂菰蒲，荒亭秀苔蘚。
青山近在望，更悟秋意晚。
同行二三子，詩語各蕭散。
不愁罰觴難，苦恨白日短。
千秋高陽池，令人憶山簡。
向僉判母挽詞
作者：呂本中
朝代：宋

懶作塵寰住，虚隨雲雨山。
人皆欽懿範，天不予長年。
室靜如歸隱，心安勝學禪。
傳家有令子，尚得慰重泉。
向敦武挽詞
作者：呂本中
朝代：宋

耐官丞相後，世固不無人。
位下能安命，身閑不厭貧。
還能死異域，便足繼前塵。
此日何山路，空悲草木新。
吳傅朋游絲書
作者：呂本中
朝代：宋

君不見往時文學顧八分，中郎之後典型存。
又不見先朝文惠書堆墨，大榜濃雲照南北。
未似只今上饒守，靜寫游絲不停手。
非烟非雲斷復續，緩步徐行不拘束。
斷崖一落千丈滑，遠望筆行如一髮。
鬼神竭力覷不見，鐵礦消亡網作線。
線舞飛揚不自由，縱横自在勝銀鈎。
知君此意非安排，妙處不從筆下來。
心疑形釋萬事去，信手却立無纖埃。
滿堂回頭莫見猜，我自悟此忘胸懷。
操舟相馬在事外，顔氏識此由心齋。
如君下筆少有意，錦繡寧不悞剪裁。
君惟無心故若此，秋毫自可纒風雷。
鍾王歛手謝不敏，長史懷素慙衰頹。
病夫覩此心目開，向來窮愁安在哉。
吳君求詩因作四韻寄之并簡小吳與甯生
作者：呂本中
朝代：宋

文字縛人同束濕，吳君不言如坐忘。
知公胸中有餘地，萬頃亦在一葦航。
寒梢倒掛夜来雨，細草已披秋後霜。
寄語兩吳兼小甯，莫因詩律廢相望。
呈愚上人
作者：呂本中
朝代：宋

不能歸續侍中貂，遂有聲名伴老饒。
萬里更行看騕褭，一枝才足賦鷦鷯。
詩囊磈礧君其漫，藥裹侵尋我亦聊。
舉目雲天盡新語，殷勤收寄一牛腰。
呈折仲古四首·其一
作者：呂本中
朝代：宋

市酒酸甜久絕沽，濕薪薰眼坐僧廬。
尚憐諸老無機事，不待愁人折簡呼。
呈折仲古四首·其三
作者：呂本中
朝代：宋

已無厚祿故人書，尚有相尋長者車。
所至紛然兵火裏，不知從此更何如。
呈折仲古四首·其二
作者：呂本中
朝代：宋

龍閣老翁流落久，如今辛苦去朝天。
向來嶺海經行地，分付蠻溪著釣舟。
呈折仲古四首·其四
作者：呂本中
朝代：宋

疾病侵凌百不能，只今全是住庵僧。
謝安肯爲蒼生起，早與吾君了中興。
呈甘露印老
作者：呂本中
朝代：宋

水滿南河月滿牀，市樓燈火隔秋江。
無人可會庵前事，一夜北風吹破窗。
周仲固尚論齋
作者：呂本中
朝代：宋

周侯不出何所爲，閉門讀書心自知。
簞瓢陋巷君不厭，讀書萬卷能忘饑。
上參羲皇下秦漢，采取英華幾脱腕。
是非榮辱姑置之，忽若乘船到彼岸。
古人之學有傳授，君生寂寞千載後。
問君何以識古人，袖手無言坐清晝。
以此讀書爲尚友，是事渺茫人信否。
人信不信君不問，松柏固難生培塿。
朝來落葉亂荒城，青山照人溪水横。
往來車馬作塵土，想君深夜讀書聲。
周承務郔求諸己齋
作者：呂本中
朝代：宋

爲腹不爲目，貴久不貴速。
人皆求其餘，我獨心易足。
人皆重外慕，我獨御其獨。
閉門想顔子，黙坐相追逐。
壽夭有定分，簞瓢乃其福。
脩身雖多途，要在不遠復。
和伯少穎迂仲將歸福唐偶成數詩欲奉寄無便未果也辰叔常季南還因以奉送·其一
作者：呂本中
朝代：宋

紛紛走道途，擾擾雜泥滓。
既爲風俗移，又以血氣使。
百川灌河來，夫豈有涯涘。
故人林與李，始可與語此。
和伯少穎迂仲將歸福唐偶成數詩欲奉寄無便未果也辰叔常季南還因以奉送·其三
作者：呂本中
朝代：宋

閩山固多奇，閩士亦多傑。
弱水不勝舟，有此積立鐵。
胡劉守節意，亦豈待言說。
堂堂混衆流，此固不得折。
和伯少穎迂仲將歸福唐偶成數詩欲奉寄無便未果也辰叔常季南還因以奉送·其二
作者：呂本中
朝代：宋

方子獨立士，歲暮亦深居。
林李從之游，欲出更躊躇。
紛華晚不顧，浮湛同里閭。
時從陸丈人，共此一篇書。
和伯少穎迂仲將歸福唐偶成數詩欲奉寄無便未果也辰叔常季南還因以奉送·其五
作者：呂本中
朝代：宋

才叔策名時，已自能不動。
中年謫南荒，與世作梁棟。
生平所踐履，自待九鼎重。
失固不足言，得亦何所用。
和伯少穎迂仲將歸福唐偶成數詩欲奉寄無便未果也辰叔常季南還因以奉送·其四
作者：呂本中
朝代：宋

經時望子來，慰我終歲病。
西行道路迂，復見復未定。
秋毫論得失，此豈不有命。
嘗聞安身要，其本在無競。
和展鉢詩
作者：呂本中
朝代：宋

紛紛未了向來因，同在浮漚寓此身。
顧我久拚庵外事，知公曾是箇中人。
齋盂已厭五鼎食，詩卷初無一點塵。
今代王孫能樂此，中興祥瑞不緣麟。
和成士瑴海安道中見寄
作者：呂本中
朝代：宋

成侯老更嬾，處世一虛舟。
暫脱塵埃夢，還尋江海秋。
從来仙聖宅，不數鳳麟洲。
有意相隨否，因公更一游。
和成士瑴鹿女泉詩
作者：呂本中
朝代：宋

成子東游十日程，駝裘顛倒帽欹傾。
新詩頓數神仙事，病耳忽聞京洛聲。
去住閑經幾塵刹，往来相望一牛鳴。
再尋六月山前路，分我寒泉數勺清。
和李二十七食蛙聽蛙二首·其一
作者：呂本中
朝代：宋

膏香未即輸鮭菜，煎和真同食蛤蜊。
北人驚嘆不下箸，乞與韓公南食詩。
和李二十七食蛙聽蛙二首·其二
作者：呂本中
朝代：宋

莫驚朋類多驚爆，曾伴中郎鼓吹來。
今日屬官本渠分，晚江烟雨閙池臺。
和汪教授
作者：呂本中
朝代：宋

羡君鬚作緣坡竹，飽飯我詩聲徹屋。
閉門不出動經旬，坐看禪房花柳簇。
却記冰霜動地時，半夜小園風折木。
一尊相對任濁清，三徑閑行漫松菊。
長篇短句動盈軸，想像清香有餘馥。
問君何以得此妙，未潤只緣山有玉。
我窮猶敢和君詩，不留和氣滿臍腹。
搜尋險韻少工夫，敢與諸公鬬遲速。
和秦楚材直閣韻
作者：呂本中
朝代：宋

胡馬南來議擊毬，忽聞羌虜斬楊酋。
一年春事兵氛退，萬國歡聲佳氣浮。
臺閣如君須强起，林泉容我且歸休。
漢家基業無窮盡，早晚留侯與運籌。
和范仲熊舜元游橘園見梅
作者：呂本中
朝代：宋

橘林經雨未全衰，歸路人家已見梅。
風物粗知江左勝，瘴烟新離嶺南來。
筆頭有眼方知妙，句裏忘言始絕埃。
但得一寒無事過，與公還往勝銜杯。
和趙承之
作者：呂本中
朝代：宋

十日九日昏夢集，職事向人如束濕。
看朱成碧有底忙，然萁煮豆相煎急。
長官抵几入門去，小吏垂頭就行立。
塵埃上下久可厭，學問峥嶸老難入。
平生謬欲師古人，遇事始知吾不及。
正須眼底去涇渭，便自胸中無棨戟。
丈夫蓋棺事則已，破屋頽牆使誰葺。
要隨歸雁刺天飛，莫待枯魚過河泣。
和邢子堅韻
作者：呂本中
朝代：宋

萬里重歸舊禿翁，笑談聊復與君同。
鷦鷯所願一枝足，鼯鼠從來五技窮。
短髮自梳渾欲白，殘爐因客尚能紅。
正須混迹師元亮，未忍低頭學敬通。
咏郭西魚池
作者：呂本中
朝代：宋

煙艇江湖網罟疏，石磯風雨釣綸虛。
碧池漫鑿方通徑，鱗沼聊巡供別儲。
詩客興來堪佐酒，野人夢去卻多魚。
鴟夷聞道曾興越，經濟還餘千倍漁。
咸安公主
作者：呂本中
朝代：宋

漢朝公主歌黄鵠，秦地佳人唱柳枝。
想見雲車度沙漠，一盃湩酪酹明妃。
哭王元邁
作者：呂本中
朝代：宋

紛紛舉手爭毫末，砥柱當河獨不流。
一夕便隨波浪没，天涯黄葉更悲秋。
唐張琯書記梁時婦人黄鼎因侯景亂沒北齊爲小校胡兒所虜生二子後附海舶歸聞鼓角得岸乃知是會稽郡鼎先在梁許嫁張固及歸固適爲剡令求與相見不可乃遣令送之宣城鼎在齊時作秋風曲渡海時又作詩三章琯書稱其詞凄怨自琯時已不傳
作者：呂本中
朝代：宋

萬里秋風曲，三章渡海詩。
絕勝漢公主，略似蔡文姬。
故國山河在，荒城鼓角悲。
何如覓張固，不用憶胡兒。
商村河決
作者：呂本中
朝代：宋

今年河口決商村，遠望飛濤匹馬奔。
曲港定無蛟鱷橫，下田甘受雨泥渾。
衣裳蟣虱藏針縫，頭面塵沙露爪痕。
猶恐因循葬魚腹，故人無地與招魂。
問乾元珪老
作者：呂本中
朝代：宋

問訊乾元老，江頭幾日回。
還應艤船待，不作御風來。
漫有經旬别，頻思一笑開。
庭前荔子熟，尚要著詩催。
問晁伯宇疾二首·其一
作者：呂本中
朝代：宋

晁子臥京城，歲月晚不用。
偷身出塵土，閉戶忍疾痛。
客來不與語，有口吾懶動。
今年又請老，氣力當少縱。
生平厭筆墨，棄去不復弄。
頗念白頭親，甘旨須子奉。
呻吟不衽席，妙語時一諷。
誰令稻粱謀，未答泉石夢。
鄙夫託未契，義實憂患共。
天定或勝人，寡固不敵衆。
請公但縮手，保此清凈供。
因書報安否，兼與問群從。
問晁伯宇疾二首·其二
作者：呂本中
朝代：宋

取驥伏鹽車，更欲縶其足。
於物未有害，罰汝則已酷。
晁子江海士，老去自窘束。
平生萬卷書，豈止十年讀。
隨身幾箱篋，一一手自錄。
初無解衣贈，未免操戈逐。
仲也抱瑚璉，幼亦好奇服。
西堂老弘微，與子同軌躅。
過門有江謝，共語喧破屋。
棄官吾已懶，覆種子未孰。
逢人強應接，遇事多詬辱。
何時把鋤頭，得止季路宿。
喜宗師諸公數見過分韻得席字
作者：呂本中
朝代：宋

野水春未生，積雪晴已滴。
翛然六尺床，正可容一席。
諸公數往還，未厭詩酒溺。
短檠有新功，妙語乃破的。
鱠槃約纖紅，茗碗亂晴碧。
雖無費百金，亦有飲一石。
尚念山堂老，病鳥藏羽翼。
生平餘習在，種種見排斥。
荒城滿泥潦，亦可試幽屐。
明當袖詩往，先盡一醉力。
喜才仲兄弟至偶成四十字
作者：呂本中
朝代：宋

落日下喬木，好風来暮船。
徑思投轄飲，復作對牀眠。
寂寂驅愁外，紛紛着酒邊。
平生五經笥，不直一囊錢。
喜晴
作者：呂本中
朝代：宋

經旬陰雨水滄浪，煙鎖巖扉遊騎荒。
赤日纔來異宿昔，青山看去倍尋常。
秋林腰斧歌共醉，春市擔魚粟滿囊。
野老新新興未艾，風雲役使不勝狂。
喜章仲孚朝奉見過十韻
作者：呂本中
朝代：宋

苦語不難好，舊交今則無。
但能留客坐，已勝折腰趨。
只有連根煮，初非滿眼酤。
苔痕記拄杖，雪影傍跏趺。
語道我恨晚，說詩公不迂。
丁寧入漢魏，委曲上唐虞。
歷歷有全體，匆匆或半塗。
真當置度外，不敢望庭隅。
日月換新歲，江山非故吾。
他年佳句在，與畫密庵圖。
喜雨
作者：呂本中
朝代：宋

天乞幽人一夜涼，故教微雨送斜陽。
暝陰籠樹山更好，爽氣侵人土自香。
多病不眠唯藥裹，居閑長坐只繩牀。
五年謬作江湖客，幾對鱸魚憶故鄉。
嘲拄杖
作者：呂本中
朝代：宋

王郎贈我桄榔杖，三歲庵中伴我閑。
只爲嬾行常靠壁，不能隨我過嵩山。
嚴君平
作者：呂本中
朝代：宋

千秋蜀道一君平，氣象從來不近名。
可惜下簾無一事，才將老子授諸生。
嚴州九日坐上贈胡明仲常子正
作者：呂本中
朝代：宋

今年得交舊，九日會嚴州。
城角風雲暮，天涯景色秋。
功名有長鋏，行李付扁舟。
苦恨三年别，聊因一笑留。
病添文字嬾，老恥稻粱謀。
活國須公等，吾生便可休。
嚴州春曉·其一
作者：呂本中
朝代：宋

居閑病常攖，出郭春已老。
微雨淨新綠，轉覺原野好。
故人各漂散，頗恨來不早。
尚有壁間詩，猶堪寫懷抱。
嚴州春曉·其二
作者：呂本中
朝代：宋

是月足陰晦，暮春常苦寒。
閉門猶疾病，春物豈相干。
堅坐客已少，長貧心自安。
幽蘭有花在，尚肯結餘歡。
四十二弟將還賓州相過夜話
作者：呂本中
朝代：宋

兵戈久未歇，所至轉搶攘。
萬里逢吾弟，三年走瘴鄉。
春風入古寺，夜雨暗浮梁。
尚肯留連否，僧廬可對床。
圍城中故人多避寇在鄰巷者雪晴往訪問之坐語既久意亦暫適也
作者：呂本中
朝代：宋

雪泥春既融，曉日初破霧。
出門尋故人，來往不數步。
共談江南勝，閉眼想去路。
松風被茅屋，稻壠立白鷺。
行看賊圍解，春水即可渡。
先當上鍾山，次第入廬阜。
生平泉石念，久受塵土汚。
况今九死餘，轉覺處事悞。
豫懷巖壑裏，所至陪杖屨。
可行君莫辭，行李我已具。
城中紀事
作者：呂本中
朝代：宋

生平足艱窘，可歎不可言。
兩遭重城閉，再因羣盜奔。
今兹所值遇，我豈不與聞。
脱身保兒女，恐辜明主恩。
傍徨不忍去，敢計生理存。
昨者城破日，賊燒東郭門。
中夜半天赤，所憂驚至尊。
是日雪正作，疾風飄大雲。
十室九經盜，巨家多見焚。
至今馳道中，但行塞馬羣。
翠華久不返，魏闕横烟氛。
都人向天泣，欲語聲復吞。
我病未即死，爾來春既分。
剥床供晨炊，兩眼烟已昏。
豈無好少年，可與共殊勲。
志士或不恥，有身期報君。
塞水須塞源，伐木須伐根。
子莫笑短拙，荆蠻生伍員。
城北别江子之
作者：呂本中
朝代：宋

但覺與君别，孰知歸興長。
亂畦分宿雨，老木掛晨霜。
未計緣詩瘦，只知如許忙。
他年風雨夜，重約細商量。
堤上
作者：呂本中
朝代：宋

水上人家各繫船，畫旗何處插鞦韆。
長堤繚繞人行外，古木槎牙鳥宿邊。
敢爲簿書嫌蹭蹬，卻因升斗致留連。
何時更鼓江南棹，一住越中三十年。
堤上
作者：呂本中
朝代：宋

落花吹盡不堪憂，只見河堤水漫流。
晚日强穿城北市，春風猶駐驛南樓。
妻孥轉覺爲身累，歲月終難望汝留。
萬里長江一樽酒，故人何處倚扁舟。
報暉庵
作者：呂本中
朝代：宋

寸草仰生活，春暉常照臨。
不知欲報德，何以見此心。
江漢有時竭，此心無淺深。
魏氏有令德，傳家非獨今。
結庵在山阿，日瞻松柏林。
仁風被遠迹，猛獸不敢侵。
令子守直道，意往無崎嶔。
遂令此鄉人，得聞金玉音。
我行時序晚，回望西山岑。
延領長太息，聊爲純孝吟。
塗中久雨乍晴
作者：呂本中
朝代：宋

匝地濃雲散曉風，輕霜挟冷下長空。
攅峰疊嶂来無盡，疑是舟行圖畫中。
塵外亭
作者：呂本中
朝代：宋

寧飲山中泉，勿食城中米。
塵埃苦着人，何翅虱與蟻。
爬搔十指禿，敗褐未易洗。
緬懷佳公子，珠璧不受浼。
藏身着幽處，闔戶謝紈綺。
君看羅曲旃，何似容燕几。
不辜文字眼，未負鍾鼎耳。
長安游俠窟，未晚看參觜。
紛紛萬馬蹄，門外自千里。
墨梅
作者：呂本中
朝代：宋

嶺南十月春漸回，妍暖先到前村梅。
問君何處得此妙，一枝冷艷隨霜開。
長江凜凜欲奔岸，乃見好事移牆隈。
初疑滲漉入瘴霧，更欲寂寞埋烟煤。
微風不動暗香遠，淡月入户空徘徊。
坐看粉黛化腐惡，豈但桃李成輿臺。
我行萬里厭窮獨，疾病未已心先灰。
對此不覺三歎息，恐是轉側同南來。
異鄉久處少意緒，破壁相對無根荄。
古來寒士每如此，一世埋没隨蒿萊。
遁光藏德老不燿，肯與世俗相追陪。
輪囷離奇多見用，犧尊青黄未爲災。
含毫吮墨去顔色，况自不必須穿栽。
歲窮路遠莫惆悵，此去保無蜂蝶猜。
夏夜大雨呈若谷叔并晁叔用江子之一上人
作者：呂本中
朝代：宋

中庭電光垂，四壁雨脚溜。
初如單車馳，忽若萬馬驟。
並牆不相語，燈影照圭竇。
飜思共按樂，日月不得又。
叔能糠覈肥，姪且藜藿瘦。
買田嵩潁間，欲往今已後。
旦夕呼晁江，把酒且相就。
更煩一上人，不語居坐右。
夏夜宿乳竇峰
作者：呂本中
朝代：宋

峭壁凌空靄氣浮，山泉滴茗暗香流。
炎雲不到冰心靜，好向峰前一簟秋。
夏日
作者：呂本中
朝代：宋

暑雨遂經月，客來困稍疏。
閉門觀易象，反復看何如。
妙處元非畫，微言不在書。
故山初未遠，舉首是吾廬。
夏日書事
作者：呂本中
朝代：宋

小行畏蛇蝎，端坐困蚊蚋。
終日方丈間，茫然豈唯供。
病本兼恐添，藥費小園新。
雨餘蔬畦共，飽聞譍門柳。
清陰妙無對，便思攜杖往。
行歌當游戲。
千秋陶淵明，此意渠亦會。
夏日深居二首·其一
作者：呂本中
朝代：宋

匆匆車馬未言還，因病深居未得閑。
更爲故人留一夏，稍移行李過東山。
夏日深居二首·其二
作者：呂本中
朝代：宋

故人多住城東寺，還許相過結净緣。
海寇求降荔子熟，是中風月可忘年。
外姊趙夫人智量以良人沒祝髮感歎成詩
作者：呂本中
朝代：宋

故人前去冢纍纍，爲恨爲憂未肯歸。
從有青山可藏骨，却無紅淚與沾衣。
饒三笑汝參禪誤，晁四憐渠祝髪非。
猶勝同儕二三子，枉隨秋草閉斜暉。
外弟趙才仲數以書來論詩因作此答之
作者：呂本中
朝代：宋

君才如長刀，大窽當一割。
正須礱其鋒，却立望容髮。
平生江海念，不救文字渇。
茫然攬轡來，六驥仰朝秣。
病夫百無用，念子故疏闊。
未能即山林，頗復便裘褐。
前時少年累，如燭今見跋。
胸中塵埃去，漸喜詩語活。
孰知一杯水，已見千里豁。
初如彈丸轉，忽若秋兔脫。
旁觀不知妙，可受不可奪。
君看擲白盧，乃是中箭筈。
不聞鐵甲利，反畏彊弩末。
輿薪遵大路，過眼有未察。
君能探虎穴，不但鬚可捋。
夜作呈諸公
作者：呂本中
朝代：宋

風江舞暮帆，野樹散歸鳥。
寒燈上壁角，疏星綴林杪。
歸來静無事，獨坐搜黙藁。
放筆有新功，無人與傾倒。
不知新恨多，但覺舊愁少。
石鼎倚殘爐，茶煙看清裊。
明朝尋酒錢，折簡喚諸老。
夜同李十步月至崔成美家
作者：呂本中
朝代：宋

伏暑不可去，客帆秋未回。
偶攜南縣李，來訪北橋崔。
藤枕風前簟，瓜盤月下杯。
十年老懷抱，姑爲故人開。
夜坐
作者：呂本中
朝代：宋

廣陵城中聽夜雨，倒牀不眠問更鼓。
西風萬里卷長河，徧與淮山洗塵土。
淮南米賤魚亦好，敢復摧頹歎羈旅。
重簾複幕嬾相負，細字寒燈且如許。
漫如爾雅注蟲魚，更就篇章考齊古。
粗知俛首受寒餓，未暇着意尋豪舉。
牀頭有酒不敢飲，况復閨門畫眉嫵。
故人此去今幾時，亦有文字相撐拄。
東明縣前濟陽路，每一夢至猶能數。
少年不憚道里遠，平生未省别離苦。
只今多病鬚已白，尚能呼渠醉而舞。
田園未還君可恨，歲月漸晚吾何取。
饑蟲遶壁不自聊，爾獨何情促機杼。
夜坐
作者：呂本中
朝代：宋

所至留連不計程，兩年堅卧厭南征。
荒城日短溪山靜，野寺人稀鸛鶴鳴。
藥裹向人閑自好，文書到眼病猶明。
較量定力差精進，夜夜蒲團坐五更。
夜坐呈吳迪吉
作者：呂本中
朝代：宋

伏暑不能旱，楚天頻復陰。
疾雷衝雨斷，亂草接江深。
舊圃可小摘，老盆餘數斟。
明朝有傾倒，相待沃愁吟。
夜坐戲成兩絕呈迪吉宗師二友·其一
作者：呂本中
朝代：宋

夜窗燈火著新寒，喜見蒲團一味閑。
縱有好詩人不要，却須還與檻前山。
夜坐戲成兩絕呈迪吉宗師二友·其二
作者：呂本中
朝代：宋

疏簾欲上梧楸影，遠枕微聞盆盎鳴。
甚欲分身就公宿，只愁塵土變江聲。
夜坐有感
作者：呂本中
朝代：宋

五更月落雞未鳴，小爐殘火猶晶熒。
道人强起理衰疾，不聞松聲聞雨聲。
跏趺坐稳百念去，豈有宿夢令神驚。
平生于世萬事嬾，况復今兹飽憂患。
中原北望四千里，三年不見南飛雁。
著身天涯未爲遠，所至風沙莫深歎。
時寒但趁僧房火，日暖可赴鄰家飯。
嶺南無瘴便可老，江頭有酒猶堪喚。
嗟哉甯子不自休，辛苦飯牛過夜半。
夜坐有懷
作者：呂本中
朝代：宋

西還豈不好，本自乏周旋。
道有魯一變，歲無官九遷。
疾風驚半夜，惡况極今年。
咫尺沙頭路，猶堪着釣船。
夜涼早起尋李貽季陸慶長所惠詩有作
作者：呂本中
朝代：宋

夜長忘陰晴，忽聽簷雨滴。
空房閉重門，涼氣通枕席。
欣然欲攬被，如覓舊相識。
那知庚伏內，得此睡通夕。
起尋兩君詩，令我生氣力。
成蹊長桃李，已自除荆棘。
遠游得數士，舍此百無益。
挑燈視皮膚，不顧蚊齩赤。
因之不復寐，爲子增嘆息。
夜深歸家聞隣家小兒讀書可喜有作
作者：呂本中
朝代：宋

還家更寒三鼓餘，隣家小兒猶讀書。
王侯將相乃無種，紈袴綺襦寧似渠。
北風颼颼霜被草，聽汝讀書聲轉好。
莫言翁媪惜膏油，有兒如此可無憂。
夜聞諸生讀書因成寄趙十七姪
作者：呂本中
朝代：宋

紛紛藥裹了新正，北望蘭溪不數程。
且喜諸生會勤苦，夜窗如子讀書聲。
夜雨
作者：呂本中
朝代：宋

吟魂不飲覺惺惺，那更宵眠得雨晴。
遍地亂沾霜葉碎，隨風斜上紙窗明。
暗欣石罅添泉脈，幾回簷牙認雪聲。
明日梅邊曾有約，西郊泥濘未堪行。
夜雨
作者：呂本中
朝代：宋

夢短添惆悵，更深轉寂寥。
如何今夜雨，只是滴芭蕉。
夢
作者：呂本中
朝代：宋

夢入長安道，萋萋盡春草。
覺来春已去，一片池塘好。
大雪不出
作者：呂本中
朝代：宋

晶晶日欲出，翻翻風自横。
近階三尺雪，附火一杯羮。
老樹春難别，深簷烏或鳴。
新春第三日，堅坐若爲情。
大雪不出寄陽翟寧陵
作者：呂本中
朝代：宋

簿書終歲忙，風雪一日静。
閉門近殘火，稍覺諸事勝。
平生汗漫游，已負麋鹿性。
微官不能歸，但見日月競。
老人去已遠，我行復未定。
訓言實在耳，無因問温清。
歸心止陽翟，悲夢識新鄭。
大女癡無比，有語多未聽。
小女索乳啼，不與窮屋稱。
想喚添丁來，與汝相和應。
低頭坐兒曹，氣血安得盛。
非無車馬心，未忍求捷徑。
顧自阻饑寒，疇能免譏評。
諸郎何時逢，相作玉樹映。
文章有活法，得與前古並。
默念智與成，猶能愈吾病。
奉呈鼓山雲門二老
作者：呂本中
朝代：宋

汝水相逢今幾年，只今同住海南偏。
月明本自無虧缺，山色何嘗有變遷。
他日會逢晜弟語，一時驚散老狐禪。
倘因居士閑開口，却作冲和二月天。
奉懷季平范丈戲成兩絕句錄呈·其一
作者：呂本中
朝代：宋

形骸已病尤宜懶，歲月長貧屢有詩。
猶得深居少塵事，只如同在嶺南時。
奉懷季平范丈戲成兩絕句錄呈·其二
作者：呂本中
朝代：宋

新年爲况復何如，尚有心情打酒無。
只恐後生行樂處，轉嫌吾輩白髭鬚。
奉懷張公潛舍人二首·其一
作者：呂本中
朝代：宋

顔子置身陋巷，屈原放跡江湖。
何似我公歸去，馬羸不厭長途。
奉懷張公潛舍人二首·其二
作者：呂本中
朝代：宋

腕中有萬斛力，胸次乃千頃陂。
字畫顔行楊草，文章韓筆杜詩。
奉答璧公兼簡諸友
作者：呂本中
朝代：宋

江山取别太匆匆，對面難尋一段空。
顧我自無黄閣様，如君合是黑頭公。
客塵袞袞催前浪，俗眼紛紛替舊紅。
炙日茅簷那接膝，重来肯借一帆風。
奉觀超然居士面面亭唱和新句輒成近體詩上呈
作者：呂本中
朝代：宋

我老日已懶，君閑寧廢詩。
塵埃久無夢，苔竹舊相知。
早晚春猶在，追隨病不宜。
因觀七字句，尚足樂晨饑。
奉贈伯世仲志二弟·其一
作者：呂本中
朝代：宋

我已蹉跎不及閑，百年遺範子猶存。
故知前輩風流遠，世世傳家有外孫。
奉贈伯世仲志二弟·其二
作者：呂本中
朝代：宋

往時天未喪斯文，吾祖聲名更絕群。
內外諸孫人在，不應如我便無聞。
奉送子之還京師
作者：呂本中
朝代：宋

日月老投閑，文字今削跡。
便然腰十圍，欲吐啄三尺。
頗懷平生友，相就語肝膈。
諸江好兄弟，夫子眉最白。
詞林三二公，子實門下客。
布帆千里来，許我間賓席。
階庭出蘭樹，户牖照圭璧。
詩如駕高浪，萬頃隨筆力。
寧爲首陽餓，不作嬖奚獲。
乃知工語言，要是飽糠覈。
茫然李杜壇，未免陳蔡厄。
出門觀善陣，歛手避勍敵。
澄江搖夜霜，歲晚見沙石。
釵頭罥蛛絲，即有梁宋役。
士生多艱虞，道遠自古昔。
相期逍遥游，不計天地窄。
名聲了三黜，談笑供百謫。
别君爲此言，可當繞朝策。
如臯道中
作者：呂本中
朝代：宋

客路三日雨，頗知袍袴單。
長河貫沃野，薄酒動新寒。
晚日魚鰕市，秋風藜藿盤。
衰顔定可笑，不必鏡中看。
子将爲三衢之行下塔僧惠道求詩留題因成絕句遺之
作者：呂本中
朝代：宋

欲過城東病不能，飛簷高棟想層層。
半年夢作嚴州住，一首詩留塔下僧。
存目
作者：呂本中
朝代：宋

詩題：白公守蘇時劉夢得守杭（和）有歲暮贈劉詩三首因效其體寄齊州無咎二歌首句：過去生中作兄弟江南歲晚水風寒關河戰國東秦地。
孟明田舍
作者：呂本中
朝代：宋

未嫌衰病出無驢，尚喜冬來食有魚。
往事高低半枕夢，故人南北數行書。
茅茨獨倚風霜下，粳稻微收雁鶩餘。
欲識淵明只公是，爾來吾亦愛吾廬。
孫量臣約游乾明借秦少方韻見贈復次韻答之
作者：呂本中
朝代：宋

睦州香火趙州茶，走徧叢林不着家。
今日爲公拈出也，兩橋人語是高沙。
孫首之短堂
作者：呂本中
朝代：宋

孫郎囊空意且滿，因謂身長才則短。
以短名堂堂未成，長短是非俱不管。
嚴州一見鬢倉浪，贈我新詩如夜光。
何時到君短堂上，更話如今歸興長。
學仙行
作者：呂本中
朝代：宋

長松拂雲根合抱，雪虐霜凌不相到。
下有千歲老茯苓，化爲琥珀光自照。
食之便可登廣寒，不但無病長少年。
浮生溷濁那可言，和氣乃爲塵務煎。
坐看靈藥置泥土，五味雜置成薰羶。
豈不聞齊天子，黄金丹成不肯仙。
且貪人間樂，不能從汝飛上天。
惜哉韋郎之妙語，一失毫釐千萬年。
學視
作者：呂本中
朝代：宋

學視覩懸虱，病耳聞鬬蟻。
紛然酬六鑿，萬劫費揩洗。
君看杯中蛇，妄想從何起。
忽然一妙語，初無强料理。
回觀積年疾，乃是一念使。
誰能明此心，香山老居士。